Будектон – medu.uz – Дорилар ҳақида маълумотлар ўзбек тилида\nHome Йўриқномалар Будектон\nПрепаратнинг савдо номи: Будектон\nТаъсир этувчи модда (ХПН): будесонид\nДори шакли: ингаляция учун кукунли капсулалар.\nфаол модда: 200 мкг будесонид;\nкапсуланинг таркиби: желатин, темир III оксиди, титан диоксиди.\nфаол модда: 400 мкг будесонид;\nкапсуланинг таркиби: желатин, темир (II, III) оксиди, темир (III) оксиди, титан диоксиди.\nБудектон 200 мкг: таркибида оқ ёки деярли оқ рангли кукун сақлаган, корпуси рангсиз, тиниқ ва қопқоқчаси оч пушти рангли, №3 ўлчамли қаттиқ желатин капсулалар.\nБудектон 400 мкг: таркибида оқ ёки деярли оқ рангли кукун сақлаган, корпуси рангсиз, тиниқ ва қопқоқчаси карамель рангли, №3 ўлчамли қаттиқ желатин капсулалар.\nФармакотерапевтик гуруҳи: Бронхиал астмани даволаш учун ингаляцион қўлланадиган бошқа препаратлар. Глюкокортикостероидлар.\nАТХ коди: R03BA02\nБудесонид деярли тизимли таъсирга эга бўлмаган, ингаляцион қўлланадиган синтетик глюкокортикостероид (ГКС) ҳисобланади. Будесонид яллиғланишга қарши, аллергияга қарши ва иммунодепрессив таъсир кўрсатади. Фосфолипаза А2 нинг ингибитори ҳисобланган липокортинни ишлаб чиқарилишини оширади, арахидон кислотасини ажралиб чиқишини тормозлайди, арахидон кислотасини метаболизми оқибатида ҳосил бўлган маҳсулотлар – циклик эндопероксидлар ва простагландинлар синтезини сусайтиради. Нейтрофилларни чегаравий тўпланишини олдини олади, яллиғланиш экссудациясини ва цитокинларни ишлаб чиқарилишини камайтиради, макрофагларни миграциясини тормозлайди, инфильтрация ва грануляция жараёнларининг яққоллигини, хемотаксис субстанциясини ҳосил бўлишини пасайтиради (аллергиянинг “кечки” реакцияларида самарадорлиги билан тушунтирилади; семиз ҳужайралардан яллиғланиш медиаторлари ажралиб чиқишини тормозлайди (зудлик билан кечувчи аллергик реакция). “Фаол” b-адренорецепторларнинг миқдорини оширади, беморни бронходилататорларга нисбатан реакциясини тиклаб, уларни қўллаш тез-тезлигини камайтиришга имкон яратади, бронхларнинг шиллиқ қаватларидаги шишни, шиллиқ ишлаб чиқарилиши, балғам ҳосил бўлишини камайтиради ва нафас йўлларининг гиперреактивлигини камайтиради. Мукоцилиар транспортни оширади.\nПрепаратнинг бир дозаси ингаляция қилинганидан сўнг терапевтик самарасини бошланиш вақти бир неча соатни ташкил этади. Максимал терапевтик самарага даволаш бошланганидан сўнг 1-2 ҳафтадан кейин эришилади. Бронхиал астмаси бўлган пациентларга мунтазам равишда қўлланганида будесонид ўпкалардаги сурункали яллиғланишнинг яққоллигини камайтиради ва шу орқали ўпка фаолиятини, бронхиал астмани кечишини яхшилайди, бронхларнинг гиперреактивлигини пасайтиради ва касалликни зўрайишини олдини олади.\nБудесонид ингаляция қилинганидан сўнг тез ва тўлиқ сўрилади, бунда қон плазмасида максимал концентрациясига ингаляция бошланганидан сўнг 30 минутдан кейин эришилади. Будесонид ингаляция қилинганидан сўнг мутлоқ биокираолишлиги препаратни оғиз ҳалқумнинг шиллиқ қаватига қолишини инобатга олиб, 73% ни ташкил этади.\nТақсимланиш ҳажми 3 л/кг ни ташкил этади. Плазма оқсиллари билан боғланиши 88% ни ташкил этади. Ингаляцион йўл билан юборилган препаратнинг тизимли клиренси минутига 0,5 л ни ташкил этади.\nБудесонид сўрилганидан сўнг жигарда жадал биотрансформацияга (90% дан ортиқ) учраб, паст глюкокортикостероид фаолликка эга бўлган метаболитларни ҳосил қилади. 6b-гидроксибудесонид ва 16α-гидроксипреднизолон фаол метаболитларининг глюкокортикостероид фаоллиги будесониднинг глюкокортикостероид фаоллигини 1% дан камроқ қисмини ташкил этади. Будесонид юқори тизимли клиренс (тахминан минутига 1,2 л) ва қисқа ярим чиқарилиш даврига (2,8 соат) эга. Будесонид асосан CYP3A4 ферменти иштирокида метаболизмга учрайди.\nИчак орқали метаболитлар кўринишида – 10%, буйраклар орқали – 70% чиқарилади.\nБудесониднинг фармакокинетикаси юборилган препаратнинг дозасига пропорционалдир.\nҚон плазмасида будесониднинг концентрацияси жигар касалликлари бўлган пациентларда ошади.\nглюкокортикостероидлар билан самарани бир маромда сақлаб турувчи даволашни талаб этувчи бронхиал астма;\nЎпкани сурункали обструктив касаллиги (ЎСОК) ни даволаш учун қўлланади.\nБудектон ингаляцион қўллаш учун мўлжалланган. Препаратни ичга қабул қилиш мумкин эмас. Препарат ўрамининг таркибига кирувчи махсус мослама ёрдамидагина қўллаш мумкин бўлган ингаляция учун кукундан таркиб топган капсуладан иборатдир. Капсула парчаланиши туфайли қобиғининг майда бўлаклари ингаляция натижасида оғиз бўшлиғи ва томоққа тушиши мумкин. Ушбу ҳолатни минимал даражага етказиш учун капсулани биттадан ортиқ тешиш мумкин эмас. Капсулани блистер ўрамидан бевосита қўллашдан олдин олиш керак.\nПрепаратнинг 1 дозаси (200 мкг ёки 400 мкг) 1 ингаляцияга тўғри келади.\nДозаси касалликнинг оғирлик даражаси ва пациентнинг реакциясига қараб, шахсий равишда танланади. Будектоннинг одатдаги тавсия этилган дозаси суткада 200-1600 мкг ни ташкил этади. Пациентнинг ҳолати барқарорлашганидан сўнг энг кичик самарали дозага мос келиши керак бўлган тутиб турувчи дозани танлаш керак.\nКатталар ва 12 ёшдан бошлаб болаларга: будесонид 200 мкг дан суткада 1-2 марта буюрилади. Максимал суткалик доза – 1600 мкг будесонидни ташкил этади.\n6 ёшдан 12 ёшгача бўлган болаларга: будесонид 200 мкг дан суткада 1-2 марта буюрилади. Максимал суткалик доза – 800 мкг будесонидни ташкил этади, бир неча марта қўллашга бўлинади. Препаратни фақат катта одамларнинг назорати остида қўллаш керак.\nПрепарат яллиғланишга қарши таъсир кўрсатади, шунинг учун уни, ҳатто пациентнинг аҳволи яхшилангандан сўнг ҳам, доимо ва мунтазам равишда қўллаш керак. Одатда, Будектон узоқ муддатли даволаш курси учун буюрилади, шахсий равишда аниқланади.\nБаъзида бронхлар секрети катта миқдорда ажралиб чиқиши туфайли, препаратни яллиғланиш ўчоғига етиб боришида қийинчилик туғилиши мумкин. Бундай ҳолатларда перорал қўлланадиган ГКС билан қисқа муддатли даволаш курсини олдиндан ўтказиш тавсия этилади. Ингаляция перорал ГКС нинг дозасини аста-секин пасайтиргандан сўнг ўтказилади.\nАгар пациент перорал қўлланадиган ГКС қабул қилаётган бўлса, касалликнинг стабил босқичида у Будектон препарати билан даволашга ўзгартирилади. ГКС аста-секин бекор қилинади. 7-10 кун давомида ГКС танланган дозада перорал қабул қилиш ва Будектон препаратини юқори дозаларида (суткада 1600 мкг) ингаляция қилишни бирга олиб бориш керак. Сўнгра ГКС нинг дозасини ҳар 1-2 ҳафтада аста-секин 2,5 мг преднизолонга пасайтирилади.\nНафас йўлларининг ўткир респиратор касалликлари вақтида клиник симптоматика зўрайганида антибиотиклар билан даволашни буюриш керак. Шунингдек Будектон препаратининг дозасига тузатиш киритиш ёки перорал ГКС ни буюриш талаб этилиши мумкин.\nЎпкаларни сурункали обструктив касаллиги: будесониднинг тавсия этилган дозаси 400 мкг ни ташкил этади, суткада 2 марта қўлланади. Будектон билан биринчи 3-6 ой даволаш давомида даволашга нисбатан ижобий реакция кузатилган пациентларга препарат узоқ муддат давомида қўлланади.\nБолалар ва ўсмирларда Будектон препарати катталарнинг назорати остида ингаляция қилинади. Бола ингаляция техникасини тўғри бажараётганлигига ишонч ҳосил қилиш керак. Будесонид ингаляция қилинганидан сўнг оғиз бўшлиғини сув билан ювиш оғиз бўшлиғи ва ҳалқумнинг шиллиқ қаватини таъсирланишини олдини олиши, шунингдек тизимли нохуш кўринишларни ривожланиш ҳавфини пасайтириш мумкин.\nИнгаляция учун мосламадан қалпоқчаси ечилади.\nИнгаляция учун мослама асосидан яхшилаб ушланади ва мундштук стрелка бўйлаб буралади.\nКапсула ингаляция учун мосламанинг асосида жойлашган уячага (у капсула шаклига эга) жойланади. Капсулани блистер ўрамидан бевосита ингаляцияни ўтказишдан олдин олишни ёдда тутиш керак.\nМундштук буралади, ингаляция учун мослама ёпилади.\nМослама қатъий вертикал ҳолатда ушланиб, ён томонидан жойлашган қизил тугмалар бир марта охиригача босилади. Сўнгра улар қўйиб юборилади.\nТўлиқ нафас чиқарилади.\nМундштук оғизга олинади ва бош бироз орқага ташланади. Мундштук лаблар билан маҳкам қамраб олинади ва тез, бир текис максимал даражада чуқур нафас олинади. Бунда пациент, капсулани айланиши ва кукунни пуркалиши натижасида ўзига хос жарангли товушни эшитиши керак. Агар ўзига хос товуш эшитилмаса, у ҳолда ингаляция учун мосламани очиш ва капсула билан нима бўлганлигини кўриш керак. Эҳтимол, у уячада тиқилиб қолган бўлиши мумкин. Бундай ҳолатда капсулани эҳтиёткорлик билан олиш керак. Ҳеч қандай ҳолатда ён томонларидаги тугмаларни такроран босиш орқали капсулани бўшатишга ҳаракат қилиш керак эмас.\nАгар нафас олганда ўзига хос товуш эшитилса, нафасни имкон борича узоқроқ ушлаб туриш керак. Айнан шу вақтда мундштукни оғиздан чиқариб олинади. Сўнгра нафас чиқарилади. Мослама очилади ва капсуланинг ичида кукун қолмаганлигига ишонч ҳосил қилинади. Агар капсулада кукун қолган бўлса, 6-8 пунктларда таърифланган ҳаракатлар такроран бажарилади.\nИнгаляция муолажаси тугаганидан сўнг, мослама очилади, бўш капсула олинади, мундштук ёпилади ва мослама ҳам қалпоқча билан ёпилади.\nКукуннинг қолдиқларини тозалаш учун мундштук ва уяча қуруқ мато билан артилади. Шунингдек юмшоқ чўткачадан ҳам фойдаланиш мумкин.\nЭндокрин тизими томонидан: кам ҳолларда – буйрак усти безлари пўстлоқ қисми фаолиятини сусайиши, Кушинг синдроми, гиперкортицизм, болалар ва ўсмирларни ўсишдан орқада қолиши.\nКўриш аъзолари томонидан: кам ҳолларда – катаракта, глаукома.\nАллергик реакциялар: кам ҳолларда – ўта юқори сезувчанлик реакциялари, тошма, эшакеми, ангионевротик шиш, қичишиш.\nМарказий нерв тизими томонидан: кам ҳолларда – ғайриоддий ҳатти-ҳаракатлар, жумладан депрессия (болаларда таърифланган).\nСуяк-мушак тизими томонидан: суяк тўқимасининг минерал зичлигини пасайиши.\nНафас тизими томонидан: тез-тез – йўтал; кам ҳолларда – парадоксал бронхоспазм, оғиз бўшлиғи ва хиқилдоқ шиллиқ қавати кандидози, ҳалқумни таъсирланиши, будесонид билан даволаш тўхтатилганидан ёки препаратнинг дозаси пасайтирилганидан сўнг йўқоладиган дисфония.\nтуберкулёзни фаол шаклида;\nИнгаляцион йўл билан юборилганлиги учун қон плазмасидаги концентрацияси жуда паст бўлганлиги сабабли, умуман олганда бошқа дори воситалари билан клиник аҳамиятли ўзаро таъсир қилиш эҳтимоли кам.\nБироқ препаратни CYP3A4 ингибиторлари (масалан, итраконазол, кетоконазол, ритонавир, нелфинавир, амиодарон, кларитромицин) билан бирга қўллаш будесониднинг метаболизмини пасайишига ва унинг тизимли концентрациясини ошишига олиб келиши мумкин. Будесонид CYP3A4 ингибиторлари билан бирга буюрилганида буйрак усти безлари пўстлоқ қисмининг фаолиятини мунтазам равишда назорат қилиш ва зарурат бўлганида будесониднинг дозасини ўзгартириш керак. Будесонид CYP3A4 ни индукция қилувчи препаратлар (масалан, рифампицин, фенобарбитал, фенитоин) билан бирга қабул қилинганида будесониднинг метаболизми кучайиши ва унинг тизимли концентрацияси пасайиши мумкин.\nМетандростенолон, эстрогенлар будесониднинг таъсирини кучайтирадилар.\nПрепарат бронхиал астманинг ҳуружларини бартараф қилиш учун эмас, балки ҳатто унинг симптомлари бўлмаганида ҳам, олдини олиш учун ҳар куни мунтазам равишда қўллаш кераклиги юзасидан беморларга маълумот бериш керак.\nПарадоксал бронхоспазм ривожланганида Будектон препаратини қўллашни зудлик билан тўхтатиш, пациентнинг аҳволини баҳолаш ва зарурат бўлганида бошқа дори препаратларини буюриш керак. Парадоксал бронхоспазмни қисқа вақт давомида таъсир қилувчи b2-адреномиметик ёрдамида зудлик билан бартараф қилиниши керак. Пациентлар ҳар доим қўлларида бронхиал астмани кескин зўрайишини бартараф қилиш учун қисқа вақт давомида таъсир қилувчи b2-адреномиметик бўлиши керак.\nПациентларнинг аҳволи ёмонлашганида (қисқа вақт давомида таъсир қилувчи бронходилататорларга бўлган талаб ошганида, ҳансираш ҳуружлари кучайганида) шифокорга мурожаат қилиш кераклиги юзасидан огоҳлантирилган бўлишлари керак. Бундай ҳолатларда пациентни текшириш ва ингаляцион ёки перорал ГКС нинг дозаларини ошириш мумкинлиги ҳақидаги масалани кўриб чиқиш керак.\nОғиз бўшлиғи ва ҳалқумда кандидозли инфекцияни ривожланиш ҳавфини пасайтириш учун пациент препарат ҳар сафар ингаляция қилинганидан сўнг оғиз бўшлиғини яхшилаб чайиши керак. Оғиз бўшлиғи ва ҳалқумни кандидозли инфекцияси ривожланганида Будектон препарати билан даволашни тўхтатмасдан замбуруғларга қарши маҳаллий даволаш ўтказиш мумкин.\nИнгаляцион ГКС билан узоқ муддат даволанаётган болалар ва ўсмирларнинг ўсиш динамикасини мунтазам равишда назорат қилиш керак. Ўсишдан орқада қолганида ингаляцион ГКС нинг дозасини пасайтириш (минимал самарали дозада буюриш) ва болани аллергологга маслаҳат учун жўнатиш заруриятини кўриб чиқиш керак. Ингаляцион ГКС билан даволанаётган болаларда ўсишни кечикишини анча вақтдан кейин кузатиладиган асоратлари (катта одамни охиригача ўсишига таъсири) ўрганилмаган.\nИнгаляцион ГКС юқори дозаларда ёки узоқ вақт давомида буюрилганида тизимли нохуш кўринишлар ривожланиши мумкин (аммо перорал ГКС қўллангандагига нисбатан камроқ).\nПациентлар тизимли ГКС дан Будектон билан ингаляцион даволашга ўтказилганида аллергик ринит, экзема, тормозланиш, мушаклар ва бўғимларда оғриқ, баъзида илгари тизимли ГКС ни қабул қилиш орқали бостирилган кўнгил айниши ва қусиш каби реакциялар намоён бўлиши мумкин. Кўрсатилган реакцияларни антигистамин препаратлар ёки маҳаллий ГКС билан даволаш керак.\nУшбу пациентлар тоифасида препаратни она учун даволашдан кутилган фойда ҳомила ёки эмизикли бола учун потенциал ҳавфдан устун бўлган ҳолдагина қўллаш мумкин.\nПрепаратни 6 ёшгача бўлган болаларга буюриш тавсия этилмайди.\nАвтотранспорт ва/ёки бошқа механизмларни бошқариш қобилиятига Будектон препаратини таъсири юзасидан маълумотлар йўқ.\nҚўллаш бўйича йўриқномасига мувофиқ қўлланганида Будектон препаратининг дозасини, бартараф қилиш бўйича чораларни талаб қиладиган, ўткир ошириб юборилиши деярли мумкин эмас.\nПрепаратнинг катта миқдорини бир марта ингаляция қилиш гипоталамо-гипофизар-буйрак усти безлари тизимининг фаолиятини вақтинчалик сусайишига олиб келиши мумкин, бу шошилинч даволашни талаб этади. Будесониднинг дозаси ошириб юборилганида, даволашни терапевтик самарани тутиб туриш учун етарли дозаларда давом эттириш мумкин.\nИнгаляция учун кукунли капсулалар. 10 капсул блистерда. 6 блистер қўллаш бўйича йўриқномаси ва ингаляция учун мосламаси билан бирга картон қутига жойланган.


ТИНЧЛИК УЧУН БАРЧА МАСЪУЛ - Ўзбекистон овози газетаси\nТошкент ирригация ва мелиорация инcтитути қошидаги академик лицейда «Юртимизда тинчлик ва осойишталикни сақлашга ҳар биримиз масъулмиз» мавзуида давра суҳбати ташкил этилди.\nЎзбекистон Халқ демократик партияси Юнусобод тумани кенгаши томонидан ташкил этилган тадбирда Олий Мажлис Қонунчилик палатаси депутатлари, «Маҳалла» хайрия жамоат фонди, Маънавият тарғибот маркази вакиллари, ўқувчи-ёшлар иштирок этди.\nТадбирда Олий Мажлис Қонунчилик палатаси Мудофаа ва хавфсизлик масалалари қўмитаси раиси Рустам Комилов ва бошқалар мамлакатимизда ҳукм сураётган тинчлик-осойишталик Президентимиз раҳнамолигида эришилаётган барча ютуқ ва марраларнинг асоси эканини таъкидлади. Бу бебаҳо неъматнинг қадрига етиш, асраб-авайлаш учун ҳар бир инсон масъуллиги, ҳамиша огоҳ бўлиш зарурлиги қайд этилди.\n– Бугунги глобаллашув даврида ҳар хил маънавий таҳдидлар, ахборот хуружлари гоҳ ошкора, гоҳ пинҳона намоён бўлмоқда, – дейди академик лицей директорининг ўринбосари Улуғбек Ражабов. – Бунга жавобан ёшлар ўз мустақил фикрига суяниши, мамлакатимизда амалга оширилаётган бунёдкорлик, ҳар бир соҳада қўлга киритилаётган муваффақиятларга теран кўз билан қараши зарур.\nДавра суҳбатида мутахассислар ёшларга дунёнинг турли минтақаларида юз бераётган тўқнашувлар, террористик хуружлар оқибати, огоҳлик ва ҳушёрликнинг аҳамияти ҳақида сўзлаб берди. Ёшларда мафкуравий иммунитетни шакллантиришда таълим масканлари ва фуқаролар ўзини ўзи бошқариш органларининг вазифаларига алоҳида эътибор қаратилди.\n«Қиёматга қолган қарз» ҳужжатли фильми намойиш этилди.


14:21:41 (GMT+5) 05.07.2022\nСалафи солиҳлар асри бошиданоқ ягона исломий жамоат ҳалқаси “аҳли сунна вал жамоа” деб номланади. Ўша ягона исломий жамоат ҳалқаси марказидан янги исломий жамоатнинг янги ҳалқасини тўқиб пайдо қилиш ҳукми хусусидаги саволларни жунбишга келтиради.Хўш, мазкур янги жамоат ўзининг янги ҳалқасини пайдо қилишининг ҳукми нима? Унинг бугунги исломий воқеалик борасидаги ҳамда исломий даъват хусусидаги таъсирлари қандай?Биз ўзимиз учун салафи солиҳлар асри...\nПайғамбаримиз Муҳаммад Мустафо соллаллоҳу алайҳи васаллам: “Ихтилоф қилманглар, яна қалбларингиз ихтилофли бўлиб қолмасин”, деб мархамат қилганлар.Ўтган уламо домлаларимиз динда шариат аҳкомларини бажаришда мусулмонларни турли ихтилофлардан қайтариб, бирдамликка чақирганлар.Таажжубки, ҳозирги замонда, диндорларга қараб динларга баҳо бериладиган бўлиб қолган. Шу сабабли, бошқалар, тирноқ ичидан кир қидириб, булар мусулмонлик даъвосини қилишар эди,...\nҚУРЪОНИ КАРИМДА БАЁН ҚИЛИНГАН САВДО ТУРЛАРИ\nСавдо бир неча қисмга бўлинади. Сотиладиган товарга нисбатан байъ қуйидаги турларга бўлинади:1.Мутлақ байъ – бунда пулга маълум бир нарса алмаштирилади, яъни сотиб олинади. Бу савдонинг энг машҳур ва кенг тарқалган навидир. Ушбу навда инсон пулига эҳтиёжи тушган нарсаларнинг барчасини сотиб олиши мумкин. Бу байъда бошқа навларда бўладиган қайдлар учрамайди.2.Салам байъи – бу навда маълум бир нарсага пул алмаштирилади. Ёки бунинахт пулга нахт бўлм...\nОИЛАВИЙ НИЗОЛАР – ЖАМИЯТ КУШАНДАСИ\nБарчамизга маълумки, давлат жамиятдан, жамият эса оилалардан ташкил топади. Демак, бир бутун давлат ўлароқ шаклланишимиз учун оиладаги муҳит жуда катта таъсир қилади. Оилада шаклланган бошқарув ва бу бошқарувнинг бош бўғини ҳисобланган ота ёки она бу оиланинг келажаги учун масъул ҳисобланишади. Мақоламизда эътибор қаратилаётган мавзу ёш оилалардаги келишмовчиликлар ва ажримлар ҳақидадир. Яқинда эълон қилинган оилалардаги ажримлар статистикаси ҳар...\nКийиниш маданияти – инсоннинг ташқи кўриниши, маънавий дунёси , эстетикаси, ахлоқий сифатлари ва салоҳиятини очиб беради. Кийиниш маданиятига бўлган қараш инсоннинг гўзаллик, нафосат, одоб борасидаги кўз қарашларини ифода этадиган омил ҳамдир. Шуни алоҳида таъкидлаб ўтиш жоизки бугунги жадал ривожланиб бораётган глобал даврда кийимлар ҳам, кийинишга бўлган эътибор ва талаб ҳам ўзгариб бормоқда.Ёшларимизнинг мода кетидан кўр-кўрона қувишлари ва ян...


Горбачев: АҚШнинг РСМД шартномасидан чиқиши - бу катта хато бўлади - 22.10.2018, Sputnik Ўзбекистон\nГорбачев: АҚШнинг РСМД шартномасидан чиқиши - бу катта хато бўлади\nРСМД шартномаси келажакда инсониятни ядро қуролидан бутунлай халос қилиши мумкин. 22.10.2018, Sputnik Ўзбекистон\nРСМД шартномаси келажакда инсониятни ядро қуролидан бутунлай халос қилиши мумкин.\nТОШКЕНТ, 22 окт – Sputnik. СССР собиқ президенти Михаил Горбачев АҚШнинг яқин ва ўрта масофали рекеталарни йўқ қилиш ҳақидаги шартномадан чиқишга қарор қилгани ҳақидаги хабарларга изоҳ берди, деб ёзади РИА Новости.\n“РСМД шартномасига киритилган ечимлар ўз вақтида инсониятнинг буюк ғалабаси бўлган эди. У келажакда ядро қуролини бутунлай йўқ қилишга олиб келиши керак эди. Ушбу ишни давом эттириш ўрнига айрим сиёсатчилар “орқага” қадам ташламоқда”, - деди Михаил Горбачев.\nЭслатиб ўтамиз 2 кун олдин Дональд Трамп АҚШ РСМД шартномасидан чиқиши мумкинлигини хабар қилди. Бу дегани, АҚШ яқин ва ўрта масофаларга (500-1000 ва 500-5500 км ) учадиган баллистик ракетларни қайтадан ишлаб чиқаришни бошлаши мумкинлигини англатади.\nВаҳоланки 1987 йилда имзоланган шартномага кўра СССР ва АҚШ ушбу турдаги ядровий ракеталарни мутлақ йўқ қилиб ташлашлари керак эди. Россия, Украина, Қозоғистон ва Беларус ушбу шартларни 1993 йилда бажаришган.\nРСМД шартномаси муддатсиз бўлиб, ҳеч бир мамлакат ундан ўз-ўзидан чиқа олмайди. Фақатгина шартнома шартлари бошқа мамлакат томонидан бузилган тақдирда иккинчи томон ҳам ундан воз кечиши мумкин. Айни дамда АҚШ, Россияни ушбу шартномани бузишда айблаётган бўлсада, бунга ҳеч қандай далил ва исбот келтиргани йўқ.\n© WikipediaГорбачев ва Рейган РСМД шартномасини имзолашмоқда. Вашингтон, Оқ уй 1987 йил 7 декабрь.\nГорбачев ва Рейган РСМД шартномасини имзолашмоқда. Вашингтон, Оқ уй 1987 йил 7 декабрь.


Бейби Бактрин – medu.uz – Дорилар ҳақида маълумотлар ўзбек тилида\nHome Йўриқномалар Бейби Бактрин\nПрепаратнинг савдо номи: Бейби Бактрин\nТаъсир этувчи моддалар (ХПН): триметоприм. сульфаметоксазол\nфаол моддалар: триметоприм – 40 мг, сульфаметаксазол – 200 мг;\nёрдамчи моддалар: қанд S-30, метилпарабен, пропилпарабен, натрий бензоати, натрий кроскармеллоза, полисорбат-80, 70% ли сорбитол эритмаси, натрий ЭДТА, «Смешанные фрукты» ароматизатори, Кармоизин Супра, пунц 4R Супра, тозаланган сув.\nТаърифи: пушти рангли ароматизацияланган суспензия.\nТаркибида сульфаметоксазол ва диаминпиридин ҳосиласи – триметоприм сақловчи мажмуавий дори воситасидир. Сульфаметоксазол парааминобензой кислотасининг утилизациясини ва демак, дигидрофолат кислотасининг синтезини бузади. Триметоприм дигидрофолатни фаол тетрагидрофолатга айланишида иштирок этадиган ферментни ингибиция қилади. Иккала компонентнинг мажмуаси бактерицид таъсир қилиш имконини беради. Бейби Бактрин граммусбат бактерияларга: стрептококклар (Streptococcus pheumoniae, S. agalactiae, S. viridans), стафилококклар (Staphylococcus aureus, Staphylococcus epidermidis), Listeria monocytogenes, Nocardia asteroids ва грамманфий, шу жумладан кўпчилик Enterobacteriaceae таёқчалари (Salmonella, Shigella, Klebsiella, Proteus mirabilis, Enterobacter, Eschericha coli турлари), H.influenzae, Legionella spp., Yersinia enterocolitica, Brucella spp., Neisseria meningitidis, Neisseria gonorrhoeae, шунингдек Pneumocystis carini га нисбатан фаол. Препаратга таёқчалар (Mycobacteriaceae), вируслар, кўпчилик анаэроб бактериялар ва замбуруғлар чидамлидир.\nТерапевтик дозада ичга қабул қилинганидан сўнг фаол моддалар ингичка ичакнинг юқори қисмида тез ва деярли тўлиқ (90%) сўрилади ва 60 минутдан кейин қон ва тўқималарда 12 соат давомида сақланиб турадиган терапевтик концентрацияларига эришилади. Қон плазмасида фаол модданинг максимал концентрацияга 1-4 соатдан кейин эришилади. Плазма оқсиллари билан сульфаметоксазолни боғланиши 66% ва триметопримники 45% ни ташкил этади. Препарат организмда яхши тақсимланади.\nЯрим чиқарилиш даври 10 соатдан 12 соатгача ўзгариб туради.\nПрепаратга сезгир микроорганизмлар чақирган қуйидаги инфекцион-яллиғланиш касалликларини:\nнафас йўлларининг инфекциялари: сурункали бронхит (зўрайиши), катталар ва болаларда пневмоцист пневмония (даволаш ва олдини олиш);\nсинусит, ўткир ўрта қулоқ отити;\nмеъда-ичак йўлларининг инфекциялари: қорин тифи ва паратиф, бактериал дизентерия (шигеллёзлар), диарея, вабо;\nсийдик-таносил аъзоларнинг инфекциялари: сийдик чиқариш йўлларининг инфекциялари, юмшоқ шанкр;\nбошқа бактериал инфекциялар (антибиотиклар билан бирга қўллаш мумкин): нокардиоз, бруцеллёз (ўткир), актиномикоз, остеомиелит (ўткир ва сурункали), жанубий Америка бластомикози, токсоплазмоз (мажмуавий даволаш таркибида) ни даволаш учун қўлланади.\nПрепарат оғиз орқали кўп миқдордаги суюқлик билан овқат вақтида ёки овқатдан кейин дарҳол қабул қилинади.\nҚўллашдан олдин бир хил суспензия ҳосил бўлгунича чайқатинг. 5 мл суспензия 200 мг сульфаметаксазол ва 40 мг триметоприм сақлайди. Ўрамига ўлчов чашкаси илова қилинади.\nБолаларда, одатда суткада 1 кг тана вазнига 24 мг дан 36 мг гача Бейби Бактрин препарати қўлланади.\nКатталар ва 12 ёшдан ошган болаларга – одатда 20 мл дан ҳар 12 соатда буюрилади. Максимал доза (жуда оғир ҳолатларда қўллаш учун) – ҳар 12 соатда 30 мл суспензия буюрилади.\nЎткир инфекцияларда Бейби Бактрин препаратини камида 5 кун давомида ёки бемордаги симптомлар йўқ бўлгунича 2 кун давомида қабул қилиш керак. Агар 7 кундан кейин клиник яхшиланиш кузатилмаса, даволашга тузатиш киритиш учун беморнинг ҳолатини қайта баҳолаш керак.\nPneumocystis carinii чақирган инфекцияларда – суткада тана вазнига 120 мг/кг; препарат ҳар 6 соатда 14-21 кун давомида қабул қилинади.\nСийдик чиқариш йўлларининг инфекциялари ва ўткир қулоқ отитида даволаш курси – 10 кун, шигеллёзда – 5 кунни ташкил этади.\nКреатинин клиренси минутига 30 мл дан кам бўлганида одатдаги доза буюрилади, креатинин клиренси минутига 15 дан 30 мл гача бўлганида – одатдаги дозанинг ярмини, креатинин клиренси минутига 15 мл дан ортиқ бўлганида Бейби Бактринни қўллаш тавсия этилмайди.\nМеъда-ичак йўллари томанидан бузилишлари: кўнгил айниши (қусиш билан ёки усиз), иштаҳани йўқолиши, эндогастрит, диарея, стоматит, қоринда оғриқ, жигарни паренхиматоз яллиғланиши ва сохта дифтерик энтероколитнинг айрим ҳоллари.\nБуйрак фаолияти ва сийдик чиқариш тизимини бузилиши: буйракни шикастланиши ва буйрак етишмовчилиги, кристаллурия ҳоллари келтирилган.\nҚон ва лимфа тизимини бузилишлари: лейкопения, нейтропения ва тромбоцитопения. Жуда кам ҳолларда: агранулоцитоз, мегалобласт анемия, панцитопения, эритремия.\nНафас тизими, кўкрак қафаси ва кўкс оралиғи томонидан бузилишлар: ўпка ацинусларини эозинофил ёки экзоген аллергик яллиғланишида ўпка тўқимасидаги инфильтратлар. Йўтал ва нафас мушаклари қисқаришини чақириши мумкин.\nНерв тизими томонидан бузилишлар: кам ҳолларда асептик менингит ёки сохта менингит симптомлари; жуда кам ҳолларда галлюцинациялар, бош оғриғи ва бош айланиши, уйқуни бузилиши, депрессия. Кам ҳолларда қулоқ шанғиллаши келтирилган.\nАлоҳида хавф гуруҳига кирувчи пациентларга буйрак фаолиятини бузилиши, жигар касалликлари, етарли овқатланмайдиган ёки Бейби Бактрин препаратининг юқори дозаларини қабул қилувчи шахслар киради.\nсульфаниламидлар, триметоприм ва/ёки препаратнинг бошқа компонентларига юқори сезувчанлик;\nжигар ва буйрак фаолиятини яққол бузилишлари (креатинин клиренси минутига 15 мл дан кам)\nқоннинг морфологик манзарасида аниқланган ўзгаришлар;\nчала туғилган чақалоқлар, янги туғилган чақалоқлар ва 3 ойликкача бўлган болалар;\nстрептококкли ангинани даволашда қўллаш мумкин эмас.\nДиуретиклар, айниқса тиазидлар гуруҳига мансуб диуретиклар билан бир вақтда қўлланган Бейби Бактрин, қон кетиши билан кечувчи тромбоцитопенияни намоён бўлиш хавфини оширади. Антикоагулянтлар (масалан, варфарин) қабул қилаётган пациентларда протромбин вақтини узайтириши мумкин.\nСульфонилмочевина ҳосилалари, антидиабетик воситаларининг таъсирини кучайтиради.\nЖигарда фенитоиннинг метаболизмини тормозлайди (унинг ярим парчаланиш даврини 39% гача оширади). Қон плазмасида эркин метотрексатнинг концентрациясини ҳам ошириши мумкин (метотрексантни оқсиллар билан бўлган бирикмасидан ажралиб чиқишини оширади).\nДигоксиннинг зардобдаги концентрациясини ошириши мумкин, зардобда дигоксиннинг концентрациясини назорат қилиш керак.\nБейби Бактрин билан мажмуада қўлланганда трициклик антидепрессантларнинг самарадорлиги камайиши мумкин.\nБуйрак кўчириб ўтказилгандан кейин Бейби Бактрин ва циклоспорин қабул қилаётган беморларда буйрак фаолиятини, креатинин миқдорини ошиши билан намоён бўлувчи, қайтувчан бузилиши кузатилиши мумкин.\nБейби Бактринни индометацин билан бирга қўлланганда қонда сульфаметоксазолнинг концентрацияси ошиши мумкин.\nБейби Бактринни қўлланганда хаёт учун хавфсиз бўлган тери реакциялари: Стивенс-Джонсон синдроми ва токсик эпидермал некролиз ҳоллари (жуда кам ҳолларда) таърифланган. Пациентлар реакцияларнинг белгилари ва симптомлари ҳақида огоҳлантирилган бўлишлари керак ва тери реакцияларини диққат билан кузатишлари керак. Стивенс-Джонсон синдроми ёки токсик эпидермал некролизни ривожланишининг энг юқори хавфи даволашнинг биринчи ҳафтасида кузатилади. Стивенс-Джонсон синдроми ёки токсик эпидермал некролиз симптомлари ва белгилари (масалан, тери қопламалари ва шиллиқ қаватларда авж олиб борувчи тошма, кўпинча пуфакчалар билан) пайдо бўлганида даволаш дарҳол тўхтатилиши керак. Стивенс-Джонсон синдроми ва токсик эпидермал некролизни ривожланишини прогнози эрта диагностика қўйилишига бевосита боғлиқ бўлиб, гумон қилинаётган препаратни қабул қилишни дарҳол тўхтатишни талаб этади. Пациентда Стивенс-Джонсон синдроми ёки токсик эпидермал некролиз ривожланишда бутун умр давомида препаратни қўллаш мумкин эмас.\nЖигар ёки буйрак фаолиятини етишмовчилигида фолат кислотасининг танқислигида, оғир даражали аллергия симптомлари бўлган шахслар, бронхиал астмаси бўлган беморларда препаратни эҳтиёткорлик билан қўллаш керак.\nАгар препарат юқори дозаларда 14 кундан ортиқ қўлланса, қон манзарасини вақти-вақти билан назорат қилиш керак. Қон манзарасида ўзгаришлар аниқланганида фолат кислотасини буюришни эътиборга олиш керак.\nУзоқ муддатли даволаш курсларида (айниқса буйрак етишмовчилигида) мунтазам равишда сийдикнинг умумий тахлилини ўтказиш ва буйрак фаолиятини назорат қилиш керак.\nКристаллурияни олдини олиш учун ажралаётган сийдик хажмини етарли миқдорда тутиб туриш керак. Сульфаниламидларнинг токсик ва аллергик асоратларини ривожланиш эҳтимоли буйракнинг фильтрацион фаолияти пасайганида ошади.\nБейби Бактрин креатиннинг даражасини тахминан 10% га ошириши мумкин.\nПрепаратни ҳомиладорликда фақат, она учун потенциал фойда ҳомила учун кузатилиши мумкин бўлган хавфдан устун бўлган ҳоллардагина буюриш мумкин.\nБош оғриғи, бош айланиши, уйқучанлик, галлюцинациялар каби ножўя таъсирлар пайдо бўлган ҳолларда, автомобил ҳайдашни ёки юқори тезликдаги рухий ва жисмоний реакцияларни талаб қилувчи ишларни бажаришни чеклаш керак.\nДаволаш: меъдани ювиш, жадаллаштирилган диурез, сийдикнинг кислоталигини ошириш триметопримни чиқарилишини оширади, мушак ичига – суткада 5-15 мг кальций фолинати (суяк кўмигига триметопримнинг таъсирини бартараф қилади) юборилади, зарурати бўлганида – гемодиализ ўтказилади.\n60 мл суспензия қаҳрабо рангли ПЭТ флаконда. Ҳар бир флакон қўллаш бўйича йўриқномаси ва ўлчов қалпоқчаси билан бирга картон қутига жойланган.


Жоҳилнинг жоҳили « Ўзбекистон Халқ Ҳаракати\n02 January 2018 - 8:00\nЭшитиб, ўзида йўқ хурсанд бўлиб кетган мистер Куаро, пайсалга солмасдан ишга киришди. У бу хушбарни эшитган заҳоти, генерали билан ўрталаридаги бўлиб ўтган нохушликни дарров унутганди. У ўзи Усома Бин Лодин ролини ўйнамоқчи эканлигини айтганда, ҳамма уни қутлаб қарсак чалиб юборди.\nМистер Куарога айланган Дуйсенбайнинг дунёдаги биринчи рақамли террорчи ролини ижро этиши, Қорасаройда байрам кайфиятини пайдо қилганди. Унинг тутинган қизлари – Батангул билан Сатангул юракларида рақсга тушиш иштиёқи туғулганини айтиб, додаларини хит қила бошладилар. Дуйсенбай ҳали унчалик қаримаган бўлсада, ўта қўрқоқ, пасткашлиги ва жоҳиллиги сабаб кексалик маразини бошидан кечираётганди. Куракда турмайдиган хурмача қилиқларини бутун мамлакатга ўтказаётган бўлса ҳам, қизларининг ёнида жони йўқ эди. Ўзи учига чиққан иғвогар хархашачи бўлса ҳам, хархашани кўтаролмайдиган бўлиб қолган ношуд, Мирзелимбайга Қорасаройда маскарат дастурхони тузашликка буйруқи олий берди.\nБиратўла, “Қўйнингдан тўкилса, қўнжингга” амалиёти, шоу маскаратга қўшиб ўтказилишини эълон қилди. Хавфсизлик боқони ёлғон гапириб хол қўйгач, Мирзелимбай иккаласи бир-бирлари билан апоқ-чапоқ бўлиб қолгандилар. Ўша кунги Мирзелимбайнинг Дуйсенбай ва ватан олдидаги буюк хизматини кейин пайқаган мистер Куаро, уни хавфсизлик боқонининг ўрнига мўлжаллаб юрарди. Ҳеч қачон хуфия ишлар билан шуғулланмаган, ҳарбу зарбдан саводи йўқ ишбошқарувчига, “Ватан ва халқ олдидаги буюк хизматлари учун” дея, у ўзи билан Житириқ тушган суратга қўшиб, полковник унвонини ҳам берганди. Сезиб қолган генерал шунинг учун ҳам отни қамчилаб, мистер Куаронинг ишончини қайта қозониш учун ҳеч кимнинг хаёлига келмаган шумликни ўйлаб топди.\nРашк қичиқни кучайтиради, деганларидек, номсиз бир ёввойи нафсоният генералнинг захирадаги имкониятлари кўзини очиб юборганди. Баробарида, бу номсиз бало унинг ўзини-ўзига кашф этиб берди. Қорни қанорқопдай келадиган жониворни ёғ босиб кетганидан вужудида туйнук нари турсин, гижжаси мўралашга тешиги қолмаганди. Ёлғони сабаб, унинг бор тешиклари очилиб кетиб, у бузуқ вазиятнинг соф ҳавосидан нафас ола бошлади.\nАйниқса, Сейитзелмбайнинг мистер Куаронинг назарига қайта тушиши, Баҳром билан Тўрабиканинг жонини киргизди. “Шарқий экспресдаги қотиллик” амалиёти қурбонлари бўлишларига бир баҳя қолганда, Мирзелимбайнинг мистер Куаро олдидаги нуфузи, уларни муқаррар ҳалокатдан қутқариб қолди. Житириқнинг ҳаётига суиқасд уюштирганларни топиб, одил суд олдида жазо беришга бел бойлаган изқувар бир муддат шаштидан қайтиб, Житириқнинг уйқудан ойилишини кутишга қарор берди. Житириқ ҳалигача ҳам оёқларини осмонга кўтариб, шифтга икки кўзини ўқдек қадаб, қилт этмасдан ётарди.\nТўрабика унинг шалақ қайчи сингари очилиб қолган оғзига, “ҳа” деганда, “ма” деб, нинадан сув томчилатиб турарди. Тўстувак кўтариб олган Баҳром, туну кун унинг орқасини пойламасин, ойлар ўтаётган бўлса ҳам ҳеч нима кўринмасди. Нуқул, қорни дўмбирадек шишиб, палакат тошдек қотиб қолган бўлса ҳам, семириб кетаётганди. Тўрабика Оқгул билан Марҳабога ёқиб қолиб, улар дарров иноқлашиб олган эдилар. Шу сабабдан, Баҳром билан Тўрабиканинг еганлари олдида, емаганлари кетида, тараллабедод олиб юрардилар, деса ҳам бўлаверарди. Афсуски, улар бўрдоқига боқилаётган новвос эмасдилар. Бугун чекинган хавф-хатарнинг бир кун тўсатдан бош кўтариши муқаррарлигини улар яхши ҳис қилганлари учун, уларга на ўйин-кулгу, на ҳазил-ҳузул татирди.\nМистер Куаронинг ишончини қозонган Сейитзелимбай, қарашсизлик даврининг тенгсиз қаҳрамони эди. Унинг пулсизликдан, етар-етмасликдан қийналганлари яқин ўтмишдаги тарихларда қолганди. Унинг ихтиёрига иккита енгил машина ажратган мистер Куаро, уни шону шуҳратга буркаб, молу дунёга кўмиб ташлаганди. У бу ишларни боқонларининг кўзини куйдириш учун атайдан, “кўриб, ичи ёниб ўлсин”зайлида амалга ошираётганди.\nУ Дуйсенбайга бўлган садоқат баҳоси жуда ҳам қимматбаҳо эканини кўрсатмоқчи эди. Керагидан ортиғига эга бўлган Мирзелимбай эса бошини йўқотиб қўйганди. У энди на Туркистон, на унинг келажаги ҳақида бош қотирарди. У билан Баҳром ўртасида, яхши бир муносабат пайдо бўлган бўлиб, улар фақат дунё – мол-давлат, ўзбекистонлик мардикорлар Дуйсенистонга олиб келаётган ҳадсиз фойда, тижорат хусусида фикрлашишлари мумкин эди. Қолганлари шуҳрат отига минган Мирзелимбайни ўйлантирмасди.\nЯнги чемпионнинг жинсий ҳолатидан кўнгли тўлмай юрган опа-сингилларга эса, додаларининг Мирзелимбайга нисбатан ҳаддан зиёд ижобий муомиласи унча ҳам ёқмаётган эди. Улар Мирзелимбайнинг юзи учун тиржайиб гаплашсалар ҳам, орқасидан бурнини жийириб, аламзада бўлиб қолардилар. Уларни асабий қилган омил, аслида бу нарса эмасди. Модани суядиган янги бош боқоннинг мелодрамаларга унча ҳам ҳуши йўқ эди. У Батангул билан Сатангул иккалаларини эпақага келтиришдан қийналиб, қочиб мистер Куаронинг атрофида кўпроқ тимирскиланарди. Ундан бир қадам орқада қолса, опа-сингиллар уни ичкарига тортиб олиб, зўрлашга ўтардилар. Жинсий зўравонликнинг қурбони бўлаётган бош боқоннинг шу учун ҳам опа-сингилларни кўришга кўзи йўқ эди. У ўзининг жинсий жиҳатдан жуда заиф эканлигини минг бора очиқчасига тан олмасин, опа-сингиллар уни тушунишни хоҳламасдилар.\nОпа-сингилларнинг кутулмаганда бахти кулгач, айниқса, Гулисипсанинг шакл-шамойили ўзгариб кетганди. Бош боқон ва ворисларнинг фарроши “одми кийимларда юриши кўрган кўзга яхши эмас” деб ҳисоблайдиган Мирзелимбай, унга бухороча зардўзи халат билан сурхонча лўтти попукли дўппи кийдириб қўйганди. Авакян унинг юз териларини текистлаб, яхшилиб тортгач, фаррошнинг ҳусни-жамоли очилиб, у ойдай бир нозанинга айланди.\nАвакян бошда, изқувар мистер Куарони дунёда биринчи рақамли террорчи деб ном қозонган Усома Бин Лодин қиёфасига киритди. У бекордан-бекор Париждаги бутунжаҳон “Каллапазлар” конкурисида олий ўринни қўлга киритмаганди. Жараёнга бевосита гувоҳ бўлиб турган хавфсизлик хизмати боқони билан бош боқоннинг тирик Усома Бин Лодинни кўриб, ўтакаси ёрилай, деди. Бин Лодиннинг пўстини кийиб олган Дуйсенбай қорнини бир қучоқ қилиб, елкасига Калашников автомати осиб олганди. Белида қони оқиб турган қини йўқ ханжар, икки биқнида портлашга шай тўрттадан саккизта бомба, киндигига тушган оқ аралаш қора жингалак соқолининг учи қовуғини пайпасларди. Оёғида маҳси-кавуш, бошида нуқра рангли салла, узун оқ кўйлаги тиззасидан келарди. Нияти, у бундан кейин ҳам қўшни юртани тинч қўймоқчи эмасди. Қаловини топсанг қор ёнади, деганларидек, у текин пул қилишнинг йўлини кашф қилганга ўхшарди. Ўлкабошини қўрқитиб, у юртанинг қолган-қутган бойликларини ҳам Дуйсенистонга ташимоқчи эди. Отаси қамалиб қолиб, ўлкабошини ҳали туғилмасидан онаси қорнида Муллақандов сиймосида ваҳима чалганидан у яхши хабардор эди. Уни онасига ўхшатиб, “вос-вос” қоқтига тутиб, қайтариқ қилиб ўқиб турса, тахт учун қўлида борини бериб қўйганини билмасдан қоларди. Фуқаронинг ўлгани-қолгани у учун бир чақалик эди. Унинг қуёнюраклигидан фойдаланадиган вақт етганди. Дуйсенбай омининг омиси, жоҳилнинг жоҳили бўлса ҳам, бир ниманинг учини қўлига туттириб қўйсалар, илдизи билан суғуриб олмаса, қўймасди.\nАвакян бош боқон Тарлонни эса, Бин Лодиннинг ўнг қўли ёрдамчиси қиёфасига киритди. Хавфсизлик генерали Амриқо президенти ролини ижро этадиган бўлди. Мирзелимбай Тўра-бўра тоғларидаги хўжалик ишлари мудири, Баҳром билан Тўрабикани унга хизматкор қилиб тайинладилар. Опа-сингил – Батангул билан Сатангул Бин Лодиннинг ўйнашлари тимсолида гавдаланди. Марусия билан Бахшилло, шахси аниқланаётган гаровдаги она-бола ролига танланди. Житириқ террорчилар қурбонига айланган мазлум сифатида, оёғини осмонга кўтариб, икки кўзини ҳар доимгидек шифтга тикиб қилт этмасдан ётса, олам гулистон эди.\nАвакяннинг ўзи, Бин Лодиннинг сартароши ролини қойиллатишга сўз берди. Унинг маҳорати боис, ҳамманинг қиёфаси ўзгариб қолди. Бирор кимни туққан онасига кўрсатсалар, уни туққан онаси ҳам танимасди. Айниқса, қайта таъмирланган Қорасарой, милён йиллардан буён қуёшнинг бир тутам нурини кўрмаган, Тўра-бўра тоғларидаги моғор босган ғордан заррача ҳам фарқланмасди. Авакянинг дизайнерлик иқтидори ҳар қандай мақтовларга сазовор эди. У ўзининг бошқа қирраларини кашф қилаётганидан терисига сиғмай кетаётганди. Ҳаяжонланганидан ҳар қадамда уч литирлик банка қўйиб турмаклаган бошини ҳар қайга уриб олаверарди.


19:20 / 30.11.2017\nБугун, 30 ноябрь куни Туркиянинг Истанбул шаҳрида кураш бўйича катталар ўртасидаги 11-жаҳон чемпионати доирасидаги тадбирлар дастури бошланди. Ўзбек миллий спорт тури бўйича жаҳон чемпионати 30 ноябрдан 4 декабрга қадар давом этади. Баҳслар «Суёвушпошшо» мажмуасида ташкил этилади. Бу ҳақда Ўзбекистон кураш федерацияси матбуот хизмати «Kun.uz»га маълум қилди.\nЧемпионат Халқаро Кураш Ассоциацияси ташаббуси билан Туркия кураш федерацияси ва Истанбулнинг Баҳчелеэвлер муниципалитети томонидан ташкил этилган.\nБугун Pullman Convention Center Istanbul меҳмонхонасида Туркия ва хориж давлатларининг оммавий ахборот воситалари ходимлари иштирокида матбуот анжумани бўлиб ўтди. Матбуот анжуманида Халқаро кураш ассоциацияси президенти Ҳайдар Фармон (Кувайт), Баҳчелеэвлер муниципалитети мэри ва жаҳон чемпионати ташкилий қўмитаси раиси ҳамда Туркия кураш федерацияси президенти Юсуф Йилдирим иштирок этди.\nАнжуман иштирокчилари ўзларини қизиқтирган саволларга жавоб олишди. Жумладан, Халқаро кураш ассоциацияси президенти жаноб Ҳайдар Фармон бу сафарги жаҳон чемпионати курашнинг халқаро ареналарда ривожланишини янги босқичга кўтаришини таъкидлаган бўлса, Баҳчелеэвлер муниципалитети мэри Юсуф Йилдирим ташкилий қўмита томонидан чемпионатнинг юқори савияда ўтиши учун барча зарурий ишлар амалга оширилганини таъкидлади.\nЖаҳон чемпионатида Осиё, Африка, Европа ва Америка қитъасидаги 50га яқин давлатдан иштирокчилар бўлиши кутилмоқда.\nМусобақалар 2-3 декабрь кунлари 15 та вазн тоифасида (эркаклар 60, 66, 73, 81, 90, 100 ва ундан юқори; аёллар 48, 52, 57, 63, 70, 78, 87 ва 87 килограммдан юқори вазн тоифасида) бўлиб ўтади. Мусобақада иштирокчи давлатлар ҳар бир вазн тоифасидан икки нафардан курашчини рўйхатдан ўтказишга ҳақлидир.\n1 декабрь куни кураш бўйича жаҳон чемпионати доирасида миллий Кураш федерацияларининг раҳбарлари иштирокида, XVII Халқаро Кураш ассоциацияси конгрессини ўтказиш белгиланган. Конгресс давомида чемпионатлар тақвими, 2018 йилга мўлжалланган турнир ва семинарлар ҳамда Халқаро кураш ассоциацияси фаолияти билан боғлиқ бошқа масалалар кўриб чиқилади.\nTurkish Airlines Истанбул-Самарқанд-Истанбул йўналиши бўйича биринчи қатновни амалга оширди\nЭркин ва юнон-рум кураши. Осиё чемпионати: уч олтин медал ва ўзбекистонликлар умумжамоа ҳисобида 4-ўринда\nБухорода кураш чемпионати. Финалда ака ўз укаси билан беллашишдан бош тортди


АСР ВАБОСИ: БИР ЛАҲЗАЛИ «ЛАЗЗАТ» АЗОБИ - AUZ.UZ\nАСР ВАБОСИ: БИР ЛАҲЗАЛИ «ЛАЗЗАТ» АЗОБИ\nАндижон шаҳридаги уй-жой қурилиш касб-ҳунар коллежида ёшлар орасида гиёҳванд воситалари тарқалишининг олдини олиш мавзусида йиғилиш бўлиб ўтди. Унда гиёҳвандликнинг салбий таъсиридан аҳоли, айниқса, ёшларни ҳимоя қилиш кечиктириб бўлмайдиган вазифалардан эканлиги таъкидланди.\nВазирлар Маҳкамаси ҳузуридаги Наркотик моддаларни назорат қилиш миллий маркази экспертлари, вилоят ҳокимлиги мутасаддилари, ички ишлар идоралари ходимлари, врач-наркологлар ёшлар билан мулоқот ўтказдилар. Хусусан, наркотик моддаларининг ноқонуний савдоси, гиёҳвандлик таъсирида содир этилаётган жиноятлар ҳақида сўз юритилди. Бундай жиноятларга олий маълумотли фуқаролар ва ёшлар аралашиб қолаётганлиги мисоллар асосида таҳлил этилди.\nУшбу иллат домига илинган ёшларнинг фожиали қисмати ифодаланган видеофильм намойиш этилди.


Видео: Пингвин оилавий хиёнатни кечирмади\n20:05 / 07.11.2016\nNational Geographic сайтида иккита магеллан пингвини ўртасида бўлиб ўтган қонли жанг манзараси туширилган видеоролик пайдо бўлди. Бу роликни Аргентинадаги қўриқхонада ишловчи Пунта Томбо видеотасмага туширган. Ҳар куз мавсумида бу ерда бир неча юзлаб пингвинлар қўйиб юборилади.\nАслини олиб қараладиган бўлса, магеллан пингвинларининг жуфтлари узоқ йиллар бирга яшашади. Буни ҳатто 16 йилга қиёслашган. Аммо ҳамма модалар ҳам битта эркак пингвин билан ҳаётини ўтказишни истамаган, шекилли.\nУруш шундан чиққанки, нар уйга қайтиб келганида унинг жуфти ўзига бошқа бир нар топиб олган эди. Пингвинлар шу заҳоти бир-бирларига ташланишди, қанотлари билан бир-бирларини савалай бошлашди. Пингвинларнинг қаноти ўзига хос анатомик тузилишга эга бўлгани учун, у рақибга қақшатгич зарба бериши мумкин.\nБир сафар жанжал тўхтатилди ва рақиблар мода бирорталарини танлашга чақирилди. У эса янгисини танлади ва жанг давом этди.\n«Хиёнатга учраган эр» сўнгги дақиқаларга қадар жанг қилди, аммо кучи етмаслигига кўзи етгач, чекинди. Кетиш чоғида у инини бузиб кетди, ғолиб эса унга қарата бақирди ва ортидан қувди.\nКадр ортида гапираётган овознинг маълум қилишича, колоннада тўрт миллионга яқин пингвин бор.\nПингвин қўриқхона хиёнат\nКенияда қўриқхонадан қочиб кетган филлар 4 кишини янчиб ташлади\nҲақиқий ҳаё қандай бўлмоғи керак?!


Гулнора Каримованинг маддоҳлари қаерга кетди?\n06 март 2021, Тошкент вақти: 22:18\nШаҳзод гуруҳи солисти Рашид Холиқов ва Гулнора Каримова\nЎзбекистон Бош прокуратураси президентнинг тўнғич қизи Гулнора Каримовани коррупция, уюшган жиноятчилик ва товламачиликка алоқадор, деб расман баёнот берди. Айни айбловлар экспертлар ҳамда хорижий ҳуқуқ-тартибот идоралари тарафидан илгари сурилганида, бундан атиги бир йил муқаддам ҳам ўзбекистонлик таниқли артист, бастакор ва санъат арбоблари президент қизини ҳимоя қилган эди, бугун эса улар жим.\nЎтган йили ижтимоий тармоқларда #ГулиВеры (Гулига ишонувчилар маъносида - таҳр.) деб танилган гуруҳларнинг ўн минглаб аъзолари “Гулнора Каримова учун жонимиз фидо!” деб чиққан эди.\nОрадан атиги бир йил ўтиб тўнғич қиз устида булутлар жипслашган сари Гулнора Каримовани ҳимоя қилувчилар қумга сингган сув каби ғойиб бўлгани кузатилди.\n Ўзбекистон Халқ артисти Юлдуз Усмонова Гулнора Каримовага бағишлаб “Гулисан” деган қўшиқ тақдимотида Ўзбекистон президентининг тўнғич қизининг саноқсиз бойликлари билан қизиққан журналистларни танқид ҳам қилиб ўтган эди:\n- Сизларни нима ишларинг бор уни пули қаердан келгани ҳақида. Малика-ку у ахир¸ узумини енглар боғини суриштирманглар¸- деган эди 2013 йил Дубайдаги концерти пайтида “Гулисан” қўшиғини тақдим қилган хонанда.\nБугун бу гапларни балки "Ўзбекистон Бош прокуратурасига қарата айтарсиз?" дея юридик дипломга эга бўлган Юлдуз Усмоновага савол беришга чоғландик.\nОстида таъма яширинган маддоҳлик\n2012 йил декабрида Юлдуз Усмонова бирданига Гулнора Каримова раҳбарлик қилаётган “Фонд Форум”нинг йил якунларига бағишланган йиғилишида жюри аъзоси сифатида пайдо бўлган эди.\nШундан сўнг, Юлдуз Усмонова Гулнора Каримовага бағишлаб "Гулисан" қўшиғини ижро қилди.\nЎзбекистон телевидениеси, радиоси ва концерт залларида қўшиқларига бир неча йилдан буён тақиқ қўйилган Юлдуз Усмонованинг президент тўнғич қизи Гулнора Каримовага бағишланган “Гулисан” қўшиғини санъатшунослар мадҳиячилик ёрдамида катта саҳнага қайтиш таъмаси билан изоҳлади.\nИнтернетдаги Youtube.com порталига юкланган видеотасвирда Юлдуз Усмонова Гулнора Каримовага таъзим қилаëтган онлари акс этган.\n“Пластилин каби ëпиштирган Гулноранинг отасига балли”\nДабдурустдан маъносини тушуниш мушкул бўлган бу гап Юлдуз Усмонованинг тилидан миннатдорлик изҳори сифатида янгради.\nYoutube.com порталидаги тасвирда Юлдуз Усмонова президентнинг қизига миннатдорлик маърузасини рус тилида бошлаб, ўзбекча давом эттирди:\n- И хочу сказать, жудаям кўпчилигинглар гап орқали биласизлар, холос. (Гулнора Каримова ҳақида айтиляпти - таҳр.) Ўзи мана шунақанги бир садда қиз. (содда қиз демоқчи - таҳр.) Бир одамни атрофига пластилинга ўхшаб ëпиштириб, бир нарсалааа қиб ташлайди... Отангга балли қиз бу. Чунки қатта бўсаям, ўзини атласини тошийди. Қатта бўсаям ўзбеклигини оборади. Шунинг учун Оллоҳдан юққани рост бўлсин! (Нима юққани ҳақида аниқлама йўқ - таҳр.) Ҳаммамизнинг йўлимизни рост қилсин! (Обид Асомов тарафга қараб қўяди - таҳр.) Халқнинг йўли очилсин! Мана шунақанги қизларимизниям йўли очиқ бўлсин, дейди собиқ депутат ва икки бора ҳаж қилган халқ артисти Юлдуз Усмонова. (Матнда хонанданинг сўзлашув услуби айни ҳолида сақланди - таҳр.)\nАна шундан кейин Юлдуз Усмонова Гулнора Каримовага бағишланган “Гулисан”қўшиғини яна бир бор ижро қилди:\nОзодлик билан суҳбатда ўзбек шоираси Мунаввара бу қўшиқни маддоҳликдан бошқа нарса эмас, деб атади:\n- Мен қўшиқни эшитдим, матнни ўқидим. Агар шу шеър қўшиқ бўлган бўлса, у на шеър ва на қўшиқ, у бир маддоҳлик холос. Юлдуз Усмонова нега бунчалик пастлади, тушунмадим. Бу қўшиқ унга обрў келтирмайди. Чунки, санъатнинг асосий мухлислари бунинг қўшиқ эмаслигини билиб турибди. Бу лаганбардорлик холос ва бунинг умри жуда қисқа бўлади, - деган эди шоира Мунаввара.\nАммо, хонанданинг мухлислари - тошкентлик 29 ёшли Дилшод ва Россиянинг Санкт-Петербург шаҳридаги ўзбекистонлик меҳнат муҳожири Алишер Юлдуз Усмонованинг юртбошига ва унинг қизига атаб айтган қўшиқлари бу маддоҳлик эмас, балки санъат намунаси деб таъкидлайди.\nГулнора Каримовага ўз меҳрини изҳор қилган Халқ артистларидан яна бири Ғуломжон Ëқубовдир.\nОзодликнинг ўтган йилги "Қурултой" эшиттиришида қатнашган Ғуломжон Ëқубов Гулнора Каримованинг маданиятга қўшган улкан ҳиссаси ҳақида таъкидлаган эди:\nҚўшиқчи сифатида ўзига GooGooSha тахаллусини олган Гулнора Каримова қўшиқлари ўз шахсий кечинмаларига асосланганини ëзган эди.\nGooGooShaнинг ёзишича, қўшиқ мусиқалари трип-хоп, софт-рок ва поп-мусиқа жанрларидаги экспериментлар дея қаралиши керак.\nГулнора Каримова куйлаëтган қўшиқларнинг асл ижрочиси, ҳозир эътибордан четда қолдирилган Кумуш Раззоқова ҳам унга таъна тошларини отгани йўқ.\n- Энди мен буни тушунаман. Ўша айтаëтган одамлар мен Қашқадарë тарафга концертга борганда эшитган, яна фильмда, радиоларда эшитиб, юрагида қанақадир ҳиссиëтлар пайдо бўлган бўлса керак. Шунинг учун балки ҳавас қилгандир. Энди ҳозир катта бўлиб, орзу бўлиб қолган нарсани рўëбга чиқаргандир. Мен юрагига ëққан бўлса, ҳар доим яхши қўшиқларни айтиб ўрганишсин дейман, - дейди Кумуш Раззоқова.\n- Гулноранинг диски анча яхши қўшиқлардан иборат. Гулнора Каримова жуда қобилиятли, талантли аëл. Худо сийлаган уни деб биламан, - деган эди бастакор.\nМувашшаҳ ëзган мулла\nГулнорага бағишлаб қасида ëзишда Халқ артистлари билан беллашаман деб дин пешволари ҳам ўртага чиққани кузатилган эди.\nЎзбекистон Ислом университиети домласи, диншунос олим Саидабзал Саиджалолов Авлиë Валентин куни ва Бобур таваллудига бағишланган тантанада Гулнора Каримовага бағишлаб мувашшаҳ жанрида ëзилган ғазалини заррин рамкага солиб тақдим қилган.\nБу мисралар ëнбошдан ўқилганида "Гулнора" деган исм кўринади. Ана шундан кейинги 8 сатрда "Каримова" деган сўз ҳам мувашшаҳ рамкасига тиқилади.\nТошкентдаги “Дийдор” театр студияси тақдим қилган “Нодирабегим” спектаклида бош ролни ижро қилган 24 яшар Назокат Нарзиева ўтган йилги суҳбатларимизда "Гулнора Каримова замонамиз Нодираси" деб таъкидлаган эди.\n- Ташкилотчилиги, халқ билан ишлаши, одамларга ëрдам беришини мисол қилиб оладиган бўлсак, Гулнора Каримовани Нодирабегимга мисол қилиб олишимиз мумкин. Юрт учун ўзини қурбон қилиб ëки юрт учун ҳамма нарсани қилаëтган аëл. Юртимиз учун жонкуярлик қилаëтганини олиб қарашимиз мумкин, - дейди Нодирабегим роли ижрочиси.\nБундан бир йил муқаддам бу гапни гапирган суҳбатдош пировардида уй қамоғига олиниб жазоланган тарихий шахс Нодирабегим тақдири Гулнора Каримовага насиб қилишини ўйламаган бўлса керак.\nҚозонга яқин юрсанг\nОзодлик тасарруфидаги маълумотларга кўра, Ўзбекистон президентининг тўнғич қизи Гулнора Каримова “қуëши ботганидан” кейин унга яқин бўлган Мурод Ражабовнинг мавқеи ҳам заифлашган.\nМурод Ражабов Гулнора Каримова васийлик қилган Фонд Форум томонидан ташкил этилган ҳар бир тадбирда фаол иштирокчи ўлароқ қатнашган.\nМурод Ражабов 2013 йил Би-Би-Си ўзбек хизматига берган суҳбатида Гулнора Каримова айтган қўшиқни эшитиб кўзига ëш олганини эътироф қилган эди:\nАммо сал ўтмай Гулнора Каримова ҳатто ўз отаси учун исталмаган шахсга айланар экан бу гапларни айтган Мурод Ражабов ҳам ишдан бўшатилди.\nОзодлик радиосига келган ва Гулнора Каримованинг қўлëзмаси дея ишонилган мактубда Фонд Форум атрофида “ризқ терган” беш минг кишининг ишсиз қолгани ҳақида ëзилади.\n"5000 киши ишлаш имконидан маҳрум қилинди. 100 киши эса эса четга чиқарилмайдиганларнинг қора дафтарига ëзилди. Улар фақат ëнимда юргани учун, талантли бўлгани учун нишонга олинди. Бу мисли кўрилмаган тазйиқ", деб ëзилади мактубда.\nКейинги кунларда Гулнора Каримовани фақат бир киши Лондонда истиқомат қилаëтган ўғли Ислом ва у ëллаган пиар ширкат ҳимоя қилмоқда.\nКейинги пайтларда #ГулиВеры гуруҳининг қолган аъзолари ҳам бирданига сукутга чўмди.


Марказий Осиё ҳамон жим\n26 ноябр 2020, Тошкент вақти: 06:23\nТожикистон ҳукумати Марказий Осиёдаги бошқа давлатлар ҳукуматлари сингари Грузия ва Россия ўртасидаги қуролли можарога шу кунгача бирор муносабат билдиргани йўқ.\nАммо Грузия президенти Михаил Саакашвилининг ўз давлати МДҲ таркибидан чиқишини эълон қилгани ва бошқа аъзоларни ҳам шундай қилишга чақириғи Тожикистон сиёсий доираларида кенг муҳокама қилинмоқда.\nТожикистон Халқ демократик партияси раиси ўринбосари Давлатали Давлатов Грузия мустақил давлат сифатида у ёки бу ташкилотдан чиқиш ёки аъзо бўлиш ҳуқуқига эгалигини таъкидлади.\n“Аммо Жанубий Осетиядаги воқеалар таъсирида айни шундай қарорга келган Грузия президенти жуда катта хатога йўл қўйди. Бундай қарор Грузия халқи миллий манфаатларига салбий таъсир қилмай қолмайди. Менимча, Грузия МДХҲа аъзолик чоғида бир қатор манфаатларга эга эди”,- деди Д.Давлатов.\nМустақил кузатувчи Сайфулло Сафаров эса Грузиянинг МДҲдаги иштироки расмиятчиликдан ўзга нарса эмаслиги, шунинг учун унинг қарори МДҲга ҳам, унинг аъзоларига ҳам ҳеч нарса бермаслигини билдирди.\n“Грузия МДҲ фаолиятида унчалик фаол эмас эди. Эсингизда бўлса, ўтган йил Душанбе шаҳрида бўлиб ўтган МДҲ саммитида қатнашган Грузия бир қатор муҳим ҳужжатларга имзо чекмаганди ва саммит тугамаёқ Душанбени тарк этган эди”,- С.Сафаров.\nУ Жанубий Осетияда рўй берган қонли фожеага МДҲга аъзо МО давлатлари ҳеч қандай муносабат билдирмаганига тўхталар экан, тузилма ўзининг ноқобил ташкилот эканини яна бир карра намойиш қилганини таъкидлади.\nТожикистон Социал демократик партияси раиси ўринбосари Шокиржон Ҳакимов эса Жанубий Осетия ҳудудидаги ҳарбий ҳаракатлар Грузиянинг МДҲ таркибидан ажралиб чиқишини расман эълон қилиш учун бир баҳона бўлганини таъкидлар экан: “Умуман олганда, МДҲ фаолияти бошдан самарасиз эди. У бу ташкилотга аъзо давлатлар раҳбарларининг мантиқсиз йиғини билан чекланарди. Кўп ҳолларда терроризм ва экстремизмга қарши курашиш баҳонасида фақат ҳарбий ҳамкорликкагина аҳамият қаратиларди”,- деди.\nУнинг таъкидича, Тожикистон ва Ўзбекистон, Россия ва Украина, Озарбойжон ва Арманистон кабилар ўртасидаги мавжуд можаролар ҳам бу ташкилот пойдеворининг заифлигидан далолатдир.\n“Шу нуқтаи назардан ҳам Грузия президентининг чақириғини ундан сўнг бошқа давлатлар, жумладан, Молдова, Украина ва Озарбойжон қабул қилса, ажабмас. Гарчи МДҲнинг заифлиги бошқа аъзо давлатлар раҳбарларига кундек ойдин эса-да, МО президентлари грузиялик ҳамкасбининг чақириғини қабул қилмайди”,- деди Ш.Ҳакимов.


Тожикистон ва Хитой ўртасидаги авиапарвозлар тўхтатилди - Darakchi\nДУНЁ 24.01.2020, 08:53\nТожикистоннинг Somon Air авиаширкати февраль ойигача Душанбе–Урумчи (Хитой) йўналишидаги парвозларни тўхтатди. Бу ҳақда Asia-Plus нашрига асосланиб Дарё хабар қилди.\nХитойнинг South China Airlines ширкати ҳам февралга қадар Тожикистонга бўладиган парвозларни вақтинчалик тўхтатган.\n«Рейсларнинг бекор қилиниши янги турдаги коронавируснинг тарқалиши билан бевосита боғлиқ ёки боғлиқ эмаслиги борасида аниқ маълумот йўқ. Рейслар 25 январда Хитойда нишонланадиган янги йил байрами билан боғлиқ бўлиши ҳам мумкин», — қайд этилади Душанбе халқаро аэропорти матбуот хизмати хабарида.\nАввалроқ Тожикистон соғлиқни сақлаш вазирлиги Хитойдан келадиган йўловчиларни синчиклаб текшириш учун аэропортларни қаттиқ назоратга олган эди.\nХитойда пайдо бўлган ва ҳозирча давоси топилмаган 2019-nCoV вируси юқиши оқибатида пневоманияга чалиниб ҳалок бўлган одамлар сони 17 нафарга етган. Вирусни юқтирганлар 600 га яқинлашиб қолган ва уларнинг 95 нафари оғир аҳволда экани билдирилмоқда.\nХитойнинг Ухань шаҳрида пневмониянинг номаълум тури пайдо бўлишига илгари номаълум бўлган коронавирус сабаб бўлган. Британиялик олимлар ҳисоб-китобига кўра, вирусни юқтириб олганлар сони 1 723 минг нафарни ташкил қилган. Ушбу натижа Хитой ташқарисида вирус билан зарарланиш ҳолатлари кузатилган ҳолатлар ҳисоб-китоби таҳлили асосида олинган. Ҳозирда вирус юқтириб олганлар ва касаллик оқибатида вафот этганлар сони ортиб бормоқда.\nЎзбекистон ТИВ коронавирус туфайли Хитойга боришни режалаштираётган ўзбекистонликларни яна бир бор эҳтиёт чораларини кўришга чақирган. Вазирлик аввал ҳам бу ҳақда фуқароларни эҳтиёткор бўлишни сўраган. ССВ эса Хитойда тарқалган коронавирус туфайли чегарадаги санитар назоратни кучайтирган, кейинчалик Ўзбекистонликларнинг коронавирус бўйича эпидемик вазиятдан хавотирланишига асос йўқлигини билдирган.\nШунингдек, Ўзбекистон Миллий Олимпия қўмитаси Хитойнинг Ухань шаҳрида Осиё-Океания минтақалари учун бокс бўйича 3—14 февраль кунлари бўлиб ўтадиган Токио олимпиадаси мусобақаси бекор қилинганини маълум қилган.


Владимир Соколин: форум якуни бўйича қабул қилинадиган ҳужжат нафақат парламентлараро, балки глобал миқёсдаги устуворликларга эришиш борасида халқаро ҳамкорликни мустаҳкамлашга хизмат қилади\nБУХОРО, 24 июнь. /«Дунё» АА/. «Барқарор ривожланишга эришиш мақсадларини амалга оширишда глобал парламентлараро ҳамкорлик» халқаро форумидa иштирок этаётган МДҲ давлатлараро статистика қўмитаси раиси Владимир Соколин «Дунё» АА мухбирига берган интервьюсида аҳолини рўйхатга олиш жараёни ҳақида тўхталиб ўтди.\n- Бугунги кунда аҳолини рўйхатга олиш ишларини олиб бориш мавзуси дунёдаги барча миллий статистика хизматлари учун энг долзарб ҳисобланади, - деди у. - 2015 йил июнь ойида БМТ 2020 йилда Аҳолини рўйхатга олиш раунди эълон қилингани тўғрисидаги резолюцияни қабул қилди ва мутлақ кўпчилик давлатлар бу энг йирик статистик ишларга тайёргарлик кўра бошлади.\nМДҲ мамлакатлари учун аҳолини рўйхатга олишнинг аҳамияти, биринчи навбатда, унинг натижаларига кўра аҳоли сони ва мамлакат ҳудудида жойлаштирилиши билан белгиланади. Аҳолини рўйхатга олиш асосий, айрим жиҳатдан эса аҳолининг демографик, этнолингвистик, ижтимоий-иқтисодий хусусиятлари ҳақидаги ягона ахборот манбаидир. Аҳолини рўйхатга олиш натижалари ижтимоий-иқтисодий ривожланиш даражасини тавсифловчи кўплаб муҳим кўрсаткичларни мослаштиришга ва ишлаб чиқилаётган таҳлилларни пухта тайёрлашга имкон беради.\nЖорий статистика маълумотлари билан бирга миллий аҳолини рўйхатга олиш натижалари Ҳамдўстлик ҳудудида меҳнат муҳожирларининг вақтинчалик ҳаракатларини ҳамда умумий миграция оқимлари ҳажми ва йўналишларини баҳолаш имконини беради. Шунингдек, у меҳнат бозорларининг ривожланиш истиқболларини аниқлаш учун ҳам муҳим аҳамиятга эгадир.\nМиллий аҳолини рўйхатга олиш учун тайёргарлик кўриш бўйича фаол иш олиб борилаётган Ўзбекистонда ўтган бир ярим йил ичида рўйхатга олиш билан бевосита боғлиқ бўлган учта муҳим ҳужжат қабул қилинди. Ўзбекистон Президентининг «Аҳолини рўйхатга олиш тўғрисида»ги фармони, «Аҳолини рўйхатга олиш тўғрисида»ги қонун ва «Миллий статистика тизимини янада такомиллаштириш ва ривожлантириш чора-тадбирлари тўғрисида»ги қарор шулар жумласидандир. Жорий йилнинг ноябрь ойида аҳолини рўйхатга олиш ишлари синов тариқасида режалаштирилган.\nАҳолини рўйхатга олиш муҳим ва мураккаб тадбир ҳисобланади. Ўзбекистон миллий статистика хизмати аҳолини рўйхатга олишни тайёрлаш ва ўтказишда барча даражаларда ҳар томонлама ёрдам ва кўмак кўрсатиши зарур. Хусусан, давлат бошқаруви органлари, илмий-тадқиқот ва ўқув марказлари, халқаро ташкилотлар вакиллари иштирокидаги мувофиқлаштирилган ишлар талаб этилади.\nБиз Ўзбекистон Давлат статистика қўмитаси билан фаол ҳамкорлик қилиб келаяпмиз. Маълумотларга кўра, Ўзбекистон аҳолисини Барқарор ривожланиш мақсадлари соҳасидаги №1,3,4,5,6,7,8,9,11 ва 17-сонли кўрсаткичлар бўйича ҳисоблаш мумкин.\nШу нуқтаи назардан, мен ушбу форум БРМга эришишда самарали мониторинг ёндашувларини ишлаб чиқиш учун жуда муҳим амалий аҳамиятга эга, деб таъкидламоқчиман. Умид қиламанки, форум якуни бўйича қабул қилинадиган ҳужжат нафақат парламентлараро, балки умуман, глобал миқёсдаги устуворликларга эришиш борасида халқаро ҳамкорликни мустаҳкамлашга хизмат қилади.\nКамбағалликни камайтириш сари мақсадлар ...\nШавкат Мирзиёев Олий Мажлисга Мурожаатномасида кун тартибида турган долзарб вазифалар, жум...\nҚирғизиcтоннинг Норин вилояти губернатор...\nҚирғизиcтоннинг Норин вилояти губернатори Собирқул Ашимбаев бошчилигидаги делегация кеча ...\nЁшлар сиёсати масаласи давлатлараро дара...\nОр Йеуда (Исроил) шаҳри ҳокими ўринбосари Жанна Коэн «Дунё» ахборот агентлиги мухбирига 12...


Тошкентда Пушкин хиёбони яратилади\n16:41 / 10.08.2015\nТошкент шаҳрида буюк рус шоири Александ Сергеевич Пушкин ҳайкали Енгил саноат Давлат акциядорлик компанияси қаршисидаги хиёбонга кўчирилиб, у ерда Пушкин кутубхонаси ва музейи очилиши режалаштирилмоқда. Бу ҳақда бугун, 10 август куни Тошкент шаҳар ҳокимиятида ўтказилган брифинг чоғида маълум қилинди.\nБир неча кун муқаддам ОАВда Тошкент шаҳрида Пушкин шарафига 1974 йили ўрнатилган ҳайкалнинг кўчирилиш ҳақида ахборот пайдо бўлганди.\nЎзбекистон Республикаси архитектура ва қурилиш бўйича давлат қўмитаси раисининг биринчи ўринбосари Азамат Тўхтаевнинг маълум қилишича, ташаббус Рус Миллий маданият маркази томонидан илгари сурилиб, шаҳар ҳокимияти томонидан маъқулланган.\nКун.уз нашри мухбирининг хабар беришича, бронза ҳайкалнинг қопламаси ва асосини реставрация қилиб, уни Енгил саноат вазирлиги олдидаги, Шота Руставели ва Бобур кўчалари кесишадиган жойдаги майдонга кўчириш режалантирилмоқда. У ерда, шунингдек, Пушкин даври услубидаги, А. Тўхтаевнинг айтишича, “ўша давр услубидаги ўриндиқлар ва чироқлар ўрнатилган” хиёбон яратилади.\nБундан ташқари, кутубхона ва музей, 300 ўринли автотураргоҳ, шунингдек, хиёбон бўйлаб Пушкин даври услубига мослаштирилган кўча кафелари яратиш имконияти кўриб чиқилмоқда.\n“У ерда аллақачон Руставели ва Бобур кўчалари бор, Руставелига ҳайкал ўрнатилган, Бобур номига боғ очилган. Булар жаҳон адабиётининг кўзга кўринган намояндаларидир. Пушкин ҳайкали кўчирилгач, Тошкентда ўзига хос адабий учбурчак ҳосил бўлади”, – деди Рус Миллий маданий маркази раиси Александр Аристов.\nЯнги мажмуани яратиш бўйича ишлар Мустақиллик кунига қадар якунланиши айтилмоқда.


Танкерлар портлашида АҚШ Эронни айбламоқда. Форс кўрфазига бомбардимончи учоқлар юборилган — Minbar\n31 май 14:13 3 дақиқада ўқийсиз Янгиликлар\nАҚШ президентининг миллий хавфсизлик бўйича маслаҳатчиси Жон Болтон нефт танкерлари ва қувурларига ҳужумга Эроннинг алоқаси борлиги, масала келаси ҳафта БМТ Хавфсизлик кенгашида кўрилишини айтган. Ҳозир Форс кўрфазига АҚШнинг USS Abraham Lincoln авиаташувчи кемаси ва B-52 бомбардимончи учоқлари жўнатилган, айрим маълумотларга кўра тўлиқ жанговар ҳолатдаги F-35 ҳарбий учоқлари БААга жойлаштирилган.\nДоналд Трамп ҳокимиятга келгач, АҚШнинг Эронга босими кескин кучайди. Барак Обама президентлиги давридаги Эронга қарши санкцияларнинг юмшатилишига доир келишувлар бекор қилинди. Муносабатлар кескинлашди. Эроннинг турли прокси гуруҳлар орқали террорчилик, бузғунчилик билан шуғулланаётгани ҳақида айбловлар яна кўпайди.\n8 май куни Эрон АҚШ ва Европа давлатлари билан 2015 йилги ядро келишувидан қисман чиқишини эълон қилган. Бундан бир йил аввал Трамп АҚШнинг ўша келишувдан чиқишини эълон қилган эди.\nАна шу шароитда 12 май куни Эроннинг минтақадаги асосий рақобатчиси Саудия Арабистони ўзининг 2 та нефт танкерига ҳужум қилингани, битта танкер АҚШга йўл олган бўлганини маълум қилган.\nЎша куни БАА ҳам 4 та тижорий кемага ҳужум бўлганини маълум қилган. Улардан иккитаси Саудия Арабистонига, биттаси норвег компаниясига тегишлилиги айтилган.\nТанкерга айнан қандай қурол шикаст етказгани ошкор қилинмаган. Агар сув остидан зарба берилган деб тахмин қилинса, Ямандаги Эрон қўллаб келадиган хусийлар ишлатиб келган денгиз минаси бўлиши мумкин деб ҳисобланиши ва, табиий, яна Эрон айбланиши мумкин.\nУшбу икки ҳодисадан сўнг Эрон билан АҚШ ва унинг минтақадаги араб иттифоқчилари ўртасидаги вазият кескинлашган.\nҲеч бир томон ҳужумни бўйнига олмаган. Эрон ҳодиса юзасидан мустақил текширув ўтказишга чақирган ва айрим хорижий ўйинчилар денгиздаги хавфсизликни издан чиқариш учун “авантюра” қилаяпти деган.\nЭрон ҳарбий зиддиятлар келиб чиқса, кўрфазни ёпиб қўйиш билан таҳдид қилиб келади. Бу эса кўрфаздаги араб давлатларининг ташқи дунёга чиқишини кескин чеклаб қўяди.\nАҚШ бу таҳдидларни жиддий қабул қилмаяпти. Аксинча, ҳудудга авиаташувчи кема юборган. Трамп Эронни денгизда мутлақо иҳоталаб, нефт экспортига жиддий тўсиқ қўйиши мумкин.\nБолтон нима деяпти?\nЖон Болтон аввалроқ Эрон танкерларга ҳужумда айбдорлигини даъво қилган, аммо аниқ далил келтирмаган эди. Ҳозир далиллар келаси ҳафта БМТ Хавфсизлик кенгашига тақдим этилишини айтмоқда. Унинг айтишича, танкерлар Эроннинг денгиз миналари билан портлатилган.\nБолтон пайшанба куни Эрон хавфи тугамагани, ҳудудга АҚШнинг қўшимча ҳарбий кучларини юбориш савдо йўллари ва минтақадаги иттифоқчилар хавфсизлиги учун кераклигини таъкидлаган.\nУ, шунингдек, Ямандаги уруш учун ҳам Эронни айблаган, ҳарбий аэродромлар ва тинч аҳолига дронлардан орқали ҳужум қилишда айблаган. Унинг айтишича, ташқи ёрдам бўлмаса Ямандаги исёнчи хусийлар дронларни ўзлари қўлга кирита олмайди.\nБолтон Эрондаги ҳукуматни ағдариш кераклигини анчадан бери айтиб келади.\nБу ҳолат нима учун муҳим?\nАҚШ ҳеч қачон бирор айбловсиз бирор давлат ҳудудига бостириб кирмайди. Ироқда оммавий қирғин қуроллари борлиги ҳақида ҳам далиллар борлиги айтилган. Ироқ босиб олингач, аввал айтилган далиллар сохта бўлиб чиққан.\nЭрон минтақадаги энг тинч, барқарор давлатлардан бири. Аҳолиси катта. Эронда бетартиблик келиб чиқиши бутун минтақани ўз домига тортиб кетиши, Афғонистондан Фаластингача чўзилган улкан нотинч минтақа пайдо бўлиши эҳтимоли оз эмас. Қолаверса, дунё бозорига нефт айни шу ҳудуддан келишини ҳисобга олсак, дунё иқтисодига ҳам катта таъсир қилади.\nАҚШ Эрон Форс кўрфази\nЭрон: АҚШ ҳужум қилса, Исроилни ярим соатда вайрон қиламиз\n2 июл 12:13 1 дақиқада ўқийсиз


П'ятниця, 21 Январь 2022 00:00\nАллоҳга шукрки, икки йил сабр ила кутилгандан сўнг умра зиёрати бошланмоқда! Эртага, 22 январь куни тонгда ўзбекистонлик зиёратчиларнинг илк гуруҳлари Умра амалларини адо этиш учун Саудия Арабистонига жўнаб кетадилар.\nЭрта сахар соат 04:30 дан бошлаб, умрачиларнинг кузатиш жараёнлари, қувончу шодликлари ва дил сўзларини ижтимоий тармоқларимиз орқали ? Он-лайн эфирда томоша қилинг!\nМуборак сафарга отланган фуқароларимиз Тошкент халқаро аэропортида замонавий самолётлар орқали табаррук заминга йўл оладилар.\nМакка ва Мадина шаҳарларида барча шароитларга эга меҳмонхоналар, тажрибали ишчи гуруҳи, малакали шифокорлар ҳамда икки Ҳарами шариф масжиди зиёратчиларимизга мунтазир бўлмоқда.\nАллоҳ таоло умрага отланганларнинг сафарларини муборак қилсин, Байтуллоҳни тавоф қилишни барчамизга насиб этсин!


"Ўзбекинвест" Ўзбекистонда автосуғурта бўйича биринчи ўринни егаллайди | "Ўзбекинвест" экспорт-импорт суғурта компанияси" акциядорлик жамияти\n"Ўзбекинвест" Ўзбекистонда автосуғурта бўйича биринчи ўринни егаллайди\nТВЭФЖМС тўловларини кафолатлаш жамғармаси маълумотларига кўра, 2020-йил 11 ой якунлари бўйича "Ўзбекинвест" суғурта компанияси республика мажбурий автосуғурта бозорида суғурта мукофотлари ва тузилган шартномалар сони бўйича биринчи ўрини егаллади\nАвтотранспорт воситалари егаларининг жавобгарлигини суғурталаш бўйича фаолиятни кенгайтириш "Ўзбекинвест" томонидан миллий бозорнинг 18 фоизини суғурта ҳимояси билан қоплашни таъминлади. Бу ушбу сегментдаги барча суғурта компаниялари орасида тўртинчи ўриндан биринчи ўринга кўтарилишга имкон берди.\nТВЭФЖМС бўйича тўловларни кафолатлаш жамғармаси ҳисоботига кўра, суғурта мукофотларини йиғиш бўйича автосуғурта бозорининг умумий ўсиши 110,9 фоизни ташкил етган ҳолда, "Ўзбекинвест" нинг ушбу кўрсаткичининг ўсиши 2019-йилнинг шу даврига нисбатан 182,2 фоизни ташкил етди. Шу билан бирга, олинган суғурта мукофотлари миқдори 28 миллиард сўмдан ошди.\nКомпания 521,3 минг автомобил егаларига суғурта қопламасини тақдим етди, бу 2019 йилга нисбатан 1,7 баравар кўпдир.\n2020-йилнинг 11 ойи давомида "Ўзбекинвест" суғурта компанияси 1056 та йўл-транспорт ҳодисасини кўриб чиқди ва 6,4 миллиард сўмдан зиёд зарарни қоплаб берди. Бу 2019 йилга нисбатан 3,6 баравар кўпдир.\nТВЭФЖМС ички бозорида етакчи компания мавқеига ега бўлиш учун "Ўзбекинвест" бир қатор йирик ва инновацион тадбирларни амалга оширди. Хусусан, қишлоқ жойларда сотув тармоқларини ривожлантиришга алоҳида еътибор қаратилди. Суғурта шаҳобчалари республиканинг йирик шаҳарлари ва чекка ҳудудларида очилди. Бу мижозлар учун суғурта полисини сотиб олишнинг мақбуллигини оширди. Ҳозирда Ўзбекистон бўйлаб 211 суғурта филиали ва 697 суғурта марказлари фаолият юритиб келмоқда.\nАвтомобил мажбурий суғурта полисини расмийлаштиришда қўшимча қулайликлар яратиш учун 2020-йил август ойида "Ўзбекинвест" мобил иловасини тақдим етди. Унда сиз мамлакатнинг исталган нуқтасида бепул етказиб бериш орқали барча турдаги суғурта хизматларини расмийлаштиришингиз ва узайтиришингиз мумкин.\nКомпютер орқали харид қилишни қулайроқ кўрадиганлар учун "Ўзбекинвест" суғурта хизматларининг онлайн-дўкони оптималлаштирилди. 2020-йилда 12,37 минг мижоз internet-дўкон ва компаниянинг мобил иловаси орқали суғурта полисларини расмийлаштиришди.\nТВЭФЖМС бозорини забт етишнинг яна бир муҳим сабаби бу "Ўзбекинвест Assistance" хизматининг тубдан ўзгариши ва такомиллаштирилиши бўлди. "Ўзбекинвест" авариявий комиссарлари ЙТҲ содир бўлганида мажбурий ва ихтиёрий суғурта турларини расмийлаштирган автомобил егаларига жойларга чиқиб ёрдам кўрсатиб келишмоқда.\n2020-йил бошидан буён "Ўзбекинвест Assistance" хизмати фавқулодда комиссарлари суғурта ҳодисаларини расмийлаштириш, суғурта даъволарини тўлаб бериш ва жабрланганларга психологик ва техник ёрдам кўрсатиш мақсадида 800 дан ортиқ ЙТҲ содир бўлган жойларга чиқишди.\n"Ўзбекинвест" мажбурий автосуғурта бозорида етакчи ўринни сақлаб қолиш ва мижозларнинг содиқлигини ошириш мақсадида зарур чораларни амалга оширишда давом етиб келмоқда.\n2021-йилда компания махсус бонус тизимини жорий етишни ва виртуал суғурта хизматларини ривожлантиришни давом еттиришни режалаштирмоқда. "Ўзбекинвест" нинг яна бир муҳим йўналиши "КАСКО 2.0" инновацион ихтиёрий автосуғуртани Тошкент ва республиканинг бошқа ҳудудларида оммалаштириш ва тарғиб қилишни режалаштирмоқда.


Кеча Жиззах вилоятидаги аҳоли орасида қайд этилган коронавирус айнан қайси ҳудуддан эканлигига ойдинлик киритилди » Sangzor.uz - Инновацион ахборот портали\nSangzor.uz » Жиззах янгиликлари » Кеча Жиззах вилоятидаги аҳоли орасида қайд этилган коронавирус айнан қайси ҳудуддан эканлигига ойдинлик киритилди\n26 июн 2020, 15:30, User\n0 комментариев 20 232 Кўрилган\nКеча аҳоли орасида қайд этилган 24 ҳолатнинг 17таси Тошкент шаҳрида, 4 нафари, Тошкент вилоятида аниқланган. Жиззах вилоятида 2 нафар ҳамда Андижон вилоятида 1 нафарни ташкил этди.\nТошкент вилояти Ўртачирчиқ туманида яшовчи З.Х.да, Қибрай туманида яшовчи 2 нафар фуқарода (ҳар икки ҳолатда ҳам тана ҳарорати кўтарилганлиги сабабли намуна топширган), Паркент туманида яшовчи Ш.А.да ҳам касаллик аниқланган.\nЖиззах вилояти Ш.Рашидов туманида яшовчи 2 нафар фуқарода (Ш.Рашидов туманига туғилган кун нишонлашга боришган, шундан сўнг тана ҳарорати кўтарилганлиги сабабли намуна топширган) аниқланган.\nАндижон вилояти Балиқчи туманида яшовчи С.А.да (Россия ҳарбий космонавтлар академияси талабаси, 12 май куни Санкт-Петербург шаҳридан чартер рейс билан келган ва 27 майда карантин муассасасидан чиққан) коронавирус инфекцияси тасдиқланган.\n20 авг 2019, 10:25 1 090 0\n23-29 август кунлари мамлакатимиз мустақиллигининг 28 йиллигига бағишлаб оммавий ахборот...\nТелевизион видеодарсларнинг намойиш вақтлари қандай?\nТелевизион дарслар намойиш этиш вақти жадвалини Сиз Халқ таълими вазирлиги...\nҚандай ҳолларда Ўзбекистон Республикаси фуқаролиги йўқотилади?


Тошкентда данғиллама тўй қилган фуқаро жавобгарликка тортилди | Qalampir.uz\n3-саҳифа\t20 Октябрь 2020 18:27 33115\nИжтимоий тармоқларда Тошкент шаҳар Учтепа туманидаги кўп қаватли уйда ўтказилган тўй маросими ҳақида маълумотлар тарқалди. Унда фуқаро карантин қоидаларига зид равишда тўй ўтказаётгани, тўйга таклиф қилинган меҳмонлар 150 кишини ташкил этиши айтилган.\nТошкент шаҳар Ички ишлар бош бошқармаси ҳолатга муносабат билдирди. Унда қайд этилишича, ушбу тўй жорий йилнинг 17 октябрь куни бўлиб ўтган ва тўй эгаси жавобгарликка тортилган.\n“Тўй тадбири суратларини ўрганиш давомида мазкур тадбир ташкилотчиси 53 ёшли Акмалжон А. эканлиги аниқланди”, дейилади ИИББ хабарида.\nТаъкидланишича, тадбирдан икки кун аввал, жорий йилнинг 15 октябрь куни Учтепа тумани ИИО ФМБ 7-сон ички ишлар бўлими профилактика инспектори капитан О.Раҳимов Акмалжон А. билан амалдаги карантин қоидалари ҳақида тушунтириш суҳбати ўтказган. Аммо фуқаро огоҳлантиршларга қарамасдан, 40-45 кишини таклиф қилган.\nМазкур факт асосида Акмалжон А.га нисбатан Ўзбекистон Республикаси Маъмурий жавобгарлиги тўғрисидаги кодекснинг 54-моддаси бўйича маъмурий баённома расмийлаштирилди. Ҳужжатлар Учтепа тумани ДСЭНМга йўналтирилди, натижада қоидабузарга 4 446 000 сўмлик жарима солинди.\n06 Март 15:32 35801\n05 Март 18:06 32592\n05 Март 14:50 31202\n06 Март 21:35 30123\n06 Март 18:51 29172


Коронавирусдан тузалганлар сони юзга яқинлашди — Review.uz\nКоронавирусдан тузалганлар сони юзга яқинлашди\nЮртимизда коронавирусдан тузалганлар сони 14 апрель куни соат 14:27 ҳолатига кўра 99 нафарни ташкил этмоқда. Бугуннинг ўзида жами 14 нафар фуқаро тузалиб, реабилитацияга юборилди.\nПойтахтимиздаги Эпидемиология, микробиология ва юқумли касалликлари илмий-текшириш институти клиникасида илк бор коронавирус инфекциясига чалинган 10 нафар бемор буткул соғайди. Соғайганлар Соғлиқни сақлаш вазири Алишер Шадманов ва бошқа масъуллар иштирокида Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nЯна тўрт нафар бемор коронавирусдан тузалди\nСоғайган беморларнинг 3 нафари эркак, 7 нафари аёллардир. Улардан 6 нафари Тошкент шаҳридан, 3 нафари Тошкент вилоятидан ва 1 нафари Самарқанд вилоятидан. Беморлардан икки нафари жорий йил 28 март куни чартер рейс орқали Туркиядан Тошкентга келган. Қолган саккиз нафари коронавирусга чалинганлар билан мулоқотда бўлиб, инфекция юқтириб олган. Улар орасида энг ёши каттаси 62 ёшда бўлса, энг ёши кичиги 5 ёшда. Самарали даволаш муолажаларидан кейин, сўнгги текширувлар уларнинг хасталикдан буткул фориғ бўлганини кўрсатди.\nАйни пайтда қадар мамлакатимиз бўйлаб коронавирус инфекциясидан жами 99 нафар бемор тўлиқ соғайди.\n15.01.2021 15:23 790


Буни катта ҳаётга кириб келаётган ёшлар кўпроқ англаб етиши керак. Чунки ёшлар эртамиз эгаларидир.\nПрезидентимиз фармони билан тасдиқланган «Ёшлар келажагимиз» давлат дастури замирида ҳам ана шу эзгу мақсад мужассам. Давлатимиз раҳбари биз ёшларга катта ишонч билдириб, мана шундай кўплаб қулай имкониятлар яратиб бермоқда. Лекин айримлар бу имкониятларга нисбатан қандай муносабат билдиряпти?\nАфсуски, бугунги кунда тенгдошларим ўртасида жиноятчилик ҳолатларининг рўй бераётганини эшитиб қоламан. Бунинг олдини олиш жуда долзарб масалага айланди. Ўқувчилар ўртасида келишмовчиликлар, дарс жараёнига эътиборсизлик, ўғрилик ҳолатларининг кузатилаётгани яққол кўзга ташланади. Буларнинг асосий сабаби айрим йигит-қизларнинг дарсларга қизиқмасдан турли алоқа воситаларига берилиб кетиб, вақтини беҳуда сарфлаб қўяётгани, қолаверса, китоб ўқишга қизиқишнинг йўқлиги бўлса керак, деб биламан.\nБалки шундай йўлидан адашган ёшлар учун ота-онанинг мазмунли суҳбати, устозларнинг самимий ўгитлари камлик қилаётгандир?.. Ўқув даргоҳларида юз бераётган телефон ўғриликларининг гувоҳи бўлиб, нима учун ўқувчилар билим масканларида қимматбаҳо қўл телефонларидан фойдаланишади, бекорчиликдан уларга нима фойда деган ҳақли савол туғилади. Ахир, Президентимизнинг бизга билдираётган ишончига жавобимиз шуми?! Адашган ёшларни тўғри йўлга бошлаш, уларнинг юртимиз тараққиётидаги фаоллигини оширишга бўлган ҳаракатлар жадал олиб борилаётган экан, биз ёшлар ҳам жиноят йўлига кирган тенгдошларимизни яхши томонга бошлашга муносиб ҳиссамизни қўшишимиз керак.\nМен ҳам ёшларга билдирилаётган ишончни доимо ҳис қилиб, юртимнинг, оиламнинг, қолаверса, ўзимнинг келажагим учун бор кучим билан ўқиб-ўрганяпман, билим оляпман. Олдимга қўйган мақсадларим катта. Ҳозирда мактаб ўқувчиси бўлсам-да, ижодкорлик йўналишида қалам тебратиб, ўз амалиётимни янада ошириб бормоқдаман. Ёшларга берилаётган эътибордан руҳланиб, келгусида янада фаоллик билан ўз ижод намуналаримда ватанпарварлик туйғусини илгари сурмоқчиман. Ахир, биз мамлакатимиз раҳбари таъкидлаганидек, зукко ва ақлли, кўзлари ёниб турган, келажак сари ишонч-ла боқиб келаётган баркамол ёшлармиз.\nХТВ тасарруфидаги филология фанларига ихтисослаштирилган давлат\nумумтаълим мактабининг 10-синф ўқувчиси


ТОШКЕНТДА ИЛК БОР ХАЛ?АРО ИННОВАЦИЯ ФОРУМИ БЎЛИБ ЎТАДИ » Dildosh.uz - Sizga qalbdan yaqinmiz\nЎзбекистон автосаноати йиллик айланмаси 4 млрд.\nЎзбекистон автомобиль саноатининг йиллик айланмаси 4 миллиард доллардан ошади, дея хабар бермо?да UzDaily. Бугунги...\nТОШКЕНТДА ИЛК БОР ХАЛ?АРО ИННОВАЦИЯ ФОРУМИ БЎЛИБ ЎТАДИ\nОпубликовано : 14-05-2015, 13:26 | Категория: Экономика\nФорум шу йилнинг 19-21 май кунлари “Ўзэкспомарказ”да ўтказиладиган VIII Инновацион ?оялар, технологиялар ва лойи?алар республика ярмаркаси доирасида ташкил этилади.\nУнда Ўзбекистон, Германия, А?Ш, Франция, Греция, Жанубий Корея, Япония каби мамлакатлардан етакчи олимлар ва мутахассислар иштирок этиши кутилмо?да. Форумда Ўзбекистон и?тисодиётини инновацион ривожлантириш, глобаллашув жараёнида и?тисодиётнинг ра?обатбардошлигини таъминлаш, инновацион и?тисодиёт со?асида кадрлар тайёрлаш ва мутахассислар малакасини ошириш каби долзарб масалалар му?окама этилади, деб ёзади ЎзА.\nVIII Инновацион ?оялар, технологиялар ва лойи?алар республика ярмаркасида эса саноат, ?ишло? хўжалиги, со?ли?ни са?лаш, ахборот технологиялари ?амда фан-таълим со?алари учун мўлжалланган ?арийб 500 инновацион лойи?а намойиш этилади. Улар мамлакатимиз олимлари, мутахассислари ва ихтирочилари томонидан яратилган янги ишланмалардир.\nШунингдек, “Ю?ори технологиялар” (Hi Tech) йўналишида ?ужайра технологиялари, фармацевтика ва биотехнологиялар, нанотехнологиялар, шунингдек, ахборот технологиялари тармо?ларида ?атор инновацион ишланмалар та?дим этилади.\nХабар беришларича, ярмаркада саноат корхоналари ?амда кичик бизнес ва хусусий тадбиркорлик субъектлари учун “Энергия ва ресурс тежовчи технологиялар” номли янги йўналиш очилади. Энергия ресурсларини тежаш, ?айта тикланадиган энергия манбалари, энергия тежовчи бино ва иншоотлардан фойдаланишнинг самарали усуллари, шунингдек, энергетика аудити бўйича ишланмалар та?дим этилади.\nБундан таш?ари, навбатдаги ярмаркада ёш олим ва талабалар билан бир ?аторда «Ёшларнинг инновацион ?оялари» республика кўрик-танлови ?олибларининг ишланмалари намойиш этилади. Саралаш жараёнида уларнинг амалиётга жорий этишга тайёрлиги, энергия ва материал тежамкорлиги, ма?аллий хомашёдан фойдаланилганлиги, бозорга янги ма?сулот чи?ариш имконияти каби омилларга ало?ида эътибор ?аратилди.\nТОШКЕНТДАГИ ИННОВАЦИОН ?ОЯЛАР ЯРМАРКАСИДА ПАХТА ТЕРУВЧИ РОБОТ НАМОЙИШ ЭТИЛДИ\n19 май куни Тошкентда очилган VIII Инновацион ?оялар,...\nИННОВАЦИОН ?ОЯЛАР ЯРМАРКАСИДА КУЙГАН ЛАМПОЧКАНИ ЁНДИРИШ УСУЛИ НАМОЙИШ ЭТИЛДИ\n?ис?а метражли фильмлар Республика фестивали учун 20 та фильм танлаб олинди\nЖорий йилнинг 16—22 ноябрь кунлари Тошкент ша?рида...\nЕВРОПА ЦИРКЛАРИ АРТИСТЛАРИ ЎЗБЕКИСТОНДА ТОМОША КЎРСАТАДИ\n21—24 май кунлари кўча цирк санъати бўйича...\nЎзбекистон Фанлар академияси Биоорганик кимё институти олимлари кам?онликни даволовчи янги препарат яратди\nЎзбекистон Фанлар академияси Биоорганик кимё институти...


“Ниҳол” мукофоти совриндори Умидахоннинг ижодида янгиликлар бисёр. Хонанда янги қўшиқ ва клип устида иш бошлаганини "Qalampir.uz" нашрига маълум қилди.\nХонанданинг “Сафсата” номли янги қўшиғи шеъри ва мусиқаси унинг эски ҳамкори Элдор Қаюмовга тегишли. Мусиқий сайқални эса Жасур Бадалбоев берган.\n“Бироз танаффус қилдим. Қўшимларимни тақдим этиш фурсатини кутдим. Чунки кўп қўшиқларда бир хиллик кўзга ташланяпти. Ижодда янгилик қилиш ҳар қачонгидан ҳам қийин бўлиб кетяпти. “Сафсата” номли янги қўшиғим ижодимда бурилишга сабаб бўлмасада, ўз йўналишда мухлисларимга манзур бўлади, деган умиддаман”, дейди Умидахон.\nАйни дамда Ўзбекистон давлат консерваториясининг 3-босқичида таҳсил олаётган Умидахон билан суҳбатни диктафонга ёзишнинг имкони бўлмади. Бунда унумли фодаланган хонанда ижоди ва шахсий ҳаётига оид саволларга тортинмай жавоб берди. Хонанда сўнгги вақтларда ўзи ҳақида тарқалган гап-сўзларга эътибор қаратар экан, турмушга чиқиши билан боғлиқ саволларни ҳам четлаб ўтмади.\n“Насиб қилса, вақт-соати етганда, албатта, турмуш қураман. Ҳар ҳолда ҳаётимдаги бундай қувончли воқеани мухлисларимдан яширишни ният қилмаганман. Аммо ҳали яна бироз вақт бордай, назаримда. Лоақал ўқишни битириб олай, уй юмушлари, рўзғор ишларига вақт ажрата олишга имкон топай, сўнг турмушга чиқаман. Аллақачон турмуш қурган ёки тўй куни аниқ экан, деган гапларни эшитсам, тўйимга ўзимни ҳам айтарсилар, деб қўяман(кулиб)”.\nДарвоқе, хонанданинг янги “Сафсата” номли қўшиғига клипни Дилмурод Агзамов ва Рустам Муродов суратга олишга. Унда ролларни хонанданинг дўстлари актёр Шерзод Сайдиалиев ва актриса Зиёда Худойқулова ижро этишган.\nТеглар: Хонанданинг Сафсата ишларига Муродов Насиб юмушлари\n16:19 Ватанга хизмат қилишга чорлаган Манзурани ақлдан озганга чиқаришди\n21:19 Қиличбек Мадалиев ошиқлигини айтди\n17:19 Шаҳзода Назарбеков ва Мамазоитовага қараганда олдинроқ отни қамчилади


20 январь, 2020, 19:14 3789\nТерма жамоамиз сардори бу борада яққол пешқадамликни қўлга олиши мумкин\nХабарингиз бор, айни кунларда Таиландда 23 ёшгача футболчилар ўртасида Осиё чемпионати ўтказилмоқда. Кеча Ўзбекистон олимпия терма жамоаси чорак финалда БААни йирик 5:1 ҳисобида енгиб, ярим финалга йўл олди.\nЎзбекистон олимпия терма жамоаси 4 ўйин ўтказиб, 9 та гол урди. Шулардан 3 таси жамоа сардори Исломжон Қобиловга тегишли. Ҳимоячи голларнинг барчасини пенальтидан киритди ва чемпионат тўпурарлари қаторида етакчилик қиляпти. Агар вакилимиз Хитойга қарши баҳсда иккинчи пенальтидан дарвозани ишғол этганда, мутлоқ пешқадамга айланарди.\nҲозирча, мусобақада 3 гол урган 4 ўйинчи пойгада пешқадамлик қилмоқда. Улар орасида ҳамюртимиз етакчи. Сабаби қолган 3 футболчи мусобақа билан хайрлашди. Улар таиландлик Жароенсак Вонггорн, ироқлик Муҳаммад Нассиф ҳамда БАА футболчиси Зайид Ал Амиридир.\nТерма жамоамиз юришни давом эттираётгани боис Исломжон Қобиловда бу натижани яхшилаш имконияти бор.\nЎзбекистон ОТЖда гол урган футболчилар:\nИсломжон Қобилов – 3 (барчаси пенальтидан)\nНурилло Тўхтасинов – 2\nБобир Абдихолиқов, Илҳомжон Алижонов, Ойбек Бозоров, Жасурбек Яхшибоев – 1.\nSaudiyaliklar mahorat bobida bizdan yaqqol ortda!Agar boshqa faktorlar ta'sir qilmasa,albatta yutamiz.Shunimg uchun omadli debyut va hujumkor o'yin kutamiz!\nxammsi penaltidanki nima uchun boburga berilmayopti bu yerda 1 gap bor


Ҳазрати айюб алайҳиссаломнинг сабри - Hidoyat.uz\nАсосий саҳифа Мақолалар Ҳазрати айюб алайҳиссаломнинг сабри\nЧоп этилди Iyun 27, 2019 Ҳазрати айюб алайҳиссаломнинг сабриda fikr bildirishni o'chirish\nҲазрати Айюб алайҳиссалом мубтало бўлган хасталигининг азобини тортаркан, ҳар саҳар вақтида Аллоҳ таоло ундан ҳеч қандай воситасиз ҳол-аҳвол сўраб (беморнинг зиёрати учун) лутфу карами билан: “Ҳабибим Айюб, аҳволинг қандай?” (яъни, баломизнинг келиши билан қандайсан), дер экан. Ҳазрати Айюб алайҳиссалом ўша чоқда ҳаловат хитоби иззати ила беморлигининг оғриғини унутар экан. Айюб алайҳиссалом ўзига келиб олгандан сўнг меҳрибон Раббимизнинг хитобидаги лаззатнинг ғойиб бўлишидан чўчигани боис қўрқув ва қайғу ичида ҳасрат билан дардидан шикоят қила бошлар экан.\nУламолар унинг бу шикояти дарднинг оғирлигига тоб бера олмасликдан эмас, балки хитоб иззатининг калимасини яна қайта тингламоқ, ундан файз олмоқ орзуси сабабидандир, дейдилар.\nҚиёмат кунида сабрлиларга мукофот берилганда улар айтурларки:\n– Ё Рабб! Бизни яна бир марта дунёга юборгинки, ўз этимизни гўшт қиймалагич билан қиймалаб азобига сабр этамиз, токи бу давлатга бундан-да, зиёда эришайлик.


Оддий мисол, Халқ таълими вазирлигига ўзига яраша замонавий, халқаро тажрибага эга бўлган Шерзод Шерматов раҳбарлик қилиши маълум бўлганида, кўпчилик хурсанд бўлгани, шу билан энди бу соҳа гуркираб кетишини тахмин қилгани эсингиздадир? Албатта, назаримда, Шерматовнинг олдинги раҳбарлардан ер билан осмонча фарқи бор, у инсоннинг малакасига ва ростан ҳам шу соҳани ривожлантирмоқчи эканига шубҳа йўқ. Лекин қаранг, ҳатто у ҳам, баъзи масалаларни тилга оляпти, «нуфузли мактабларга ўқишга жойлаштириш учун қўнғироқлар бўлиши»ни тан олган ҳолда, бу билан кураш, буни тамоман бартараф қилишнинг иложи йўқлигини ҳам айтмоқда. Нега? Сабаби, Шерматов шу соҳанинг раҳбари бўлгани билан, бошқа соҳалар билан чамбарчас боғлиқ бўлган жиҳатлар бор. Жуда кўп масалалаларда ҳисоблашилади, ён берилади, тан олинади, вақтга эҳтиёж сезилади.\nЛекин баъзи жиноятлар борки, аслида барча китобларда жуда оғир экани ёзилса-да, кодексларимизда икки хонали рақамларда қамоқ муддатлари билан қўрқитилса-да, йўқ, афсуски, жамиятимиз буни иллат сифатида кўрмайди, бундай одамлардан нафратланмайди. Масалан, порахўрлик - ҳаммамиз бунинг иллат эканини, ўша поралар аслида бизнинг чўнтагимиздан, бизнинг ҳаётимиз ёмонланиши ҳисобига унинг чўнтагига оқиб бораётганини, зарари фоҳишаникидан бадтарроқ эканини биламиз. Лекин уйимизнинг тўрига таклиф қиламиз, у билан яқинлашишга уринамиз, ўша даражага ўз ақли билан етиб келганини-ю, демак ўша ишларни қилишга ҳақли эканига ҳам рози бўлиб кетаверамиз. Ҳавас қиламиз. Яъни, жамият бундай жиноятлардан ирганмас экан, қонундан ташқари ҳолатда ўзи ҳам курашмас экан, бартараф этиш доим муаммо бўлиб бораверади. Бундай жиноятлар доим хавфлироқдир.\nРавшан Эрматов коррупция келишилган ўйинлар


Эҳтиёт бўлинг, эшиклар ёпилади. Кейинги бекат... Аёллар! - Ayol.uz\nЭҳтиёт бўлинг, эшиклар ёпилади. Кейинги...\nayoluz 16.11.2014 02:57 3791 01\nТранспорт турлари ичида энг ёқтирганим - метро. Тез-тез қатнайди. Шинам, чиройли. Ёзда салқин, қишда эса иссиқ. Ҳулас, ҳар томонлама қулай. Шу боис бирор жойга боришни режалаштирсам транспортнинг бошқа турларидан кўра кўпроқ метрони афзал кўраман.\n[мессаге тйпе="инфо" титле="Инфо"]Мазкур мақола аёл.уз сайтида 2008 йил 6 Март куни чоп этилган эди. Шу пайтдан бери бу ерда номи санаб ўтилган баъзи метро бекатларининг номи ўзгартирилган бўлсада бу мақола ҳали ҳам до;лзарб деб биламиз.[/мессаге]


Дайжест: Президентга муовин рафиқа, ИШИДдан озод бўлган ерлар, энг кучли армия ва шов-шувли суиқасд тафсилоти\n09:53 / 26.02.2017\nКХДР раҳбари Ким Чен Иннинг акаси Ким Чон Нам Малайзияда суиқасд қурбони бўлди. Ким Чон Намга Куала-Лумпур шаҳри аэропортида заҳарли игна билан қуролланган икки аёл ҳужум қилган. Бутун дунё нигоҳи ўтган ҳафта давомида мана шу воқеага қаратилди. Воқеалар ривожининг тўлиқ баёни.\nСўнгги вақтларда (аниқроғи, январь ойидан эътиборан), халқаро майдондаги янгиликларни кузатиб бораётган бўлсангиз, МДҲнинг қатор мамлакатлари, хусусан, Украина, Қозоғистон, Россия ва Қирғизистонда ўсмирлар ўртасида ўз жонига суиқасд қилиш ҳоллари кўпайиб бораётгани ҳақида бонг уришмоқда. Бу ҳақда батафсил.\nКейинги 5 йилда ким кўп қурол сотган ва ким кўп қурол сотиб олган? Бу саволга Дунё муаммоларини тадқиқ қилиш бўйича Стокҳольм халқаро институти (SIPRI) маълумотларидан жавоб топиш мумкин.\n2050 йилга бориб биз билган дунё, ундаги иқтисодий ва молиявий муҳит мислсиз даражада ўзгариши мумкин. Қайси мамлакатларнинг иқтисодиёти энг кучли бўлиши кутилаяпти?\nОзарбойжон президенти Илҳом Алиев ўзининг турмуш ўртоғи Меҳрибон Алиевани республиканинг биринчи вице-президенти этиб тайинлади. У бу қарорини рафиқасининг республика ижтимоий-сиёсий ва маданий ҳаётидаги ўта муҳим ўрни билан боғлади.\nВладимир Путин Эрон билан Сурияни бўлиб олиш ҳақида келишишга уриниб, шунингдек, унга уран етказиб бериб, Сталиннинг энг фалокатли хатосини такрорламоқда, дейилади Марк Лангфаннинг Arutz 7 учун ёзган мақоласида.\nУкраина собиқ президенти Виктор Януковичнинг жаҳон етакчиларига йўллаган мактублари тўла матни эълон қилинди. Янукович Германия, Франция ва Польша етакчилари, қатор халқаро ташкилотлар ва Россия ҳамда АҚШ президентларига хабарлар юборган.\nҚозоғистон парламентининг қуйи палатаси (Мажилис) Қозоғистон ва Россия ўртасида Эмба полигонидан ижара асосида фойдаланишни тўхтатиш бўйича келишувни қайта кўриб чиқишни назарда тутувчи қонун лойиҳасини маъқуллади.\nИроқ федерал полицияси тезкор гуруҳлари Мўсул шаҳри аэропортини ИШИД жангариларидан тортиб олди. Аэропорт икки йилдан буён жангарилар қўлида эди.\nСуриянинг Ал-Боб шаҳри ИШИД жангариларидан бутунлай озод қилинди. Ал-Боб шаҳри ИШИДнинг Суриядаги таянчларидан бири эди.\nМосквада иш ҳақларини ололмаган тожик ва ўзбек муҳожирлари иш ташлаш ўтказишди. Улар ойлик маошлари тўланмаганидан ғазабда бўлганлар. Маълумотларга кўра, ишчилар беш ойдан бери иш ҳақларини олишмаган. Намойишчилар ўз юртларига ўтган йили қанча пул юборганишганини ҳам яширишмаган.\nCredit Suisse нашри айни дамда дунёда кучли бўлиб турган армиялар рўйхатини эълон қилди. Унда сайёранинг турли мамлакатлари армияси киритилди. Тўлиқ рўйхат билан бу ерда танишишингиз мумкин.\nСуриянинг ИШИД террорчилари зўравонлигидан қочган Ал-Боб аҳолиси шаҳарга яқин бўлган аҳоли пунктларидаги чодирларда кун кечиришга мажбур бўлишмоқда. Ал-Боб аҳолисининг бир қисми, асосан аёллар ва болалар Сурия озодлик армияси кучлари томонидан назорат қилинувчи Сусанбот қишлоғи яқинида жойлашишган.\nСуперкарлар ишлаб чиқаришга ихтисослашган Pagani фирмаси асосчиси Горацио Пагани Маранеллодаги Ferrari заводидан F12tdf суперкарининг махсус ишланган намунасини қабул қилиб олди. Автомобиль Пагани буюртмаси асосида ягона нусхада ишлаб чиқилган.


Отрасль: Электронные ресурсы\nИдентификациялаш нейроноравшан моделини қуриш дастури\nДастурдан илмий тадқиқот институтларида, ЎзР «Монополиядан чиқариш, рақобат ва тадбиркорликни қўллаб-қуватлаш» бошқармасида, Ўзбекистон Республикаси Вазирлар Маҳкамаси қошидаги Прогнозлаштириш ва макроиқтисодий тадқиқотлар институтида дастлабки норавшан ахборотлар ҳолатида тиббиёт, социология, геология ва бошқа фан соҳаларида баҳолаш ва башоратлашнинг турли хил амалий масалаларини ечишда фойдаланишга тавсия қилиш мумкин, шунингдек олий ўқув юртларида маълумотларни интеллектуал таҳлил қилиш мавзуси бўйича маърузаларни ўқишда ҳам фойдаланилиши мумкин. Дастур норавшан хулоса қоидалари ва нейрон тўрлари ёрдамида идентификациялаш моделини қуриш учун мўлжалланган. Дастурнинг афзаллиги қуйидагиларда кўрилади: • идентификациялаш масаласини ечиш учун қоидалар базасини қуриш; • интерфейс орқали дастур ишлаш жараёнини бевосита кузатиш; • дастур ишлаш жараёнидаги ҳисоботларини шакллантириш; • дастур натижасини алоҳида файлга сақлаш.\nСинфлашнинг ядро усулида тасвирларни сегментлаш дастури\nБиология ва медицина соҳаларида ишлаётган илмий текшириш институти ходимлари, ҳамда шу соҳадаги олий ўқув юрти талабалари фойдаланиши мумкин. Дастур тўпламда боғланмаган соҳаларни ядроли синфлаш методи ёрдамида рангли ва нимранг тасвирларни сегментлаш учун мўлжалланган. Дастурни ишлаш сифат критерияси тасвирни бир турли соҳаларини ажратиш хусусиятига эга.\nҚарор қабул қилишнинг норавшан қоидалари асосида мураккаб объектларни классифи-кация қилиш дастури\nДастурдан мажмуа турли предмет соҳасида тимсолларни аниқлаш масалаларини ечиш, объект ҳолатини баҳолаш, ташхис қилиш масалаларини ечишда, шунингдек олий ўқув юртларида маълумотларни интеллектуал таҳлил қилиш мавзуси бўйича маърузаларни ўқишда ҳам фойдаланилиши мумкин. Дастур норавшан тўпламли ёндашувга асосланган қоидалар базасини қуриш ёрдамида тимсолларни таниб олиш масалаларини ечиш учун мўлжалланган. Дастурнинг афзаллиги қуйидагиларда ифодаланади: • тимсолларни таниб олиш масаласини ечишда қоидалар базасини қисқартириш; • интерфейс орқали датур ишлаш жараёнини бевосита кузатиш; • дастур ишлаш жараёнидаги хисоботларни шакллантириш; • дастур натижасини алоҳида файлга сақлаш.\nАгрегат – йиғув ишлари меҳнат хажмини меёрлар асосида ҳисоблаш тизимчаси\nТизимча технологик жараёнларни мулоқод режимида лоихалаш босқичида агрегат - йиғув ишлари мехнат хажмини меёрида ҳисоблаш, мавжуд технологик жараёнлар бўйича бажариладиган ишлар мехнат ҳажмини қайта кўриб чиқиш учун мўлжалланган. Тизимча агрегат – йиғув ишлари технологик жараёнларини лоиҳалаш тизими таркибида машинасозлик корхоналарида ҳам ишлаб чиқаришнинг технологик тайёрлови сохасида қўлланилиши мумкин.\nАҳоли қатламларининг ёш гуруҳлари бўйича криминоген қамровини аниқлаш учун дастур\nИмпулс халакити натижасида зарарланган видео ахборот тизимларида икки ўлчамли статик филтрлашнинг имитацион модели” амалий дастурлар тўплами.\nДастурий мажмуа видеоахборот тизимларида импульсли статистик фильтрларнинг хусусиятларини ўрганишда қўлланиши мумкин. Ушбу дастур видеоахборот тизимларида икки ўлчамли импульс халақит статистик фильтрларининг иммитацион фаолияти учун мўлжалланган. Дастурий мажмуанинг афзаллиги, қабул қилинган таъсвирнинг юқори шовқинлик даражасида, фильтрда қайта ишланаётган элементларнинг сонига боғлиқлик ҳолатида, таъсвирни қайта ишлаш натижаларини турли хил холатларда кўз билан кузатиш имкониятини беради. Язык программирования: C#\nQUANT-FDE” регуляторика функционал-дифференциал тенгламаларининг сифатий тахлили учун дастур\nQUANT-FDE дастури ФА-Ф1-Ф011 “Тирик тизимлар регуляторикаси оптимал бошқа-руви назарий асослари, услублари ва информацион технологиялар инструмен-тарийсини яратиш” лойиҳасининг илмий тадқиқот ишларида ишлатилган (2007 – 2011 йй.). QUANT-FDE дастури тирик тизимлар регуляторикаси функционал-дифференциал тенгламалари моделий тизимларини тегишли ечимларининг хос хусусиятларини таҳлил қилишга мўлжалланган. QUANT-FDE дастурининг аналоги йўқ.\nАчитқиларни ўстириш жараёнини моделлаштириш, оптималлаштириш ва бошқариш бўйича дастурий воситалар мажмуаси\nДастурий воситалар мажмуаси ачитқиларни ўстириш жараёнини моделлаштириш, оптималлаштириш ва бошқариш масалаларини ечишга мўлжалланган хамда микробларни синтезлаш жараёнини математик моделини яратишда фойдаланиш мумкин.\nВиртуал ўқитиш(Virtual teaching)\nДастурий мажмуа махсус шаблон асосида тайёрланган виртуал ўқув куссларини ташкил этиш, билим олувчиларнинг электрон ўқув материалларини тақдим этиш ва уларнинг даражасини босқичма – босқич бойитиб боришга мўлжалланган. Дастурий мажмуанинг қулайлиги ихтиёрий фан соҳаларида ягона муҳитда ўқитиш, баҳолаш ва натижаларни таҳлил қилишдан иборат бўлиб, иҳтиёрий билим олувчига мўлжалланганлиги билан ажралиб туради. Дастурий мажмуани таълим муассасаларида ёрдамчи восита сифатида фойдаланиш мумкин.\nАхборот ҳавфсизлиги воситаларини танлаш дастури – VIBOR\nVIBOR дастури ахборот ҳавфсизлиги воситаларини танлашни оптималлаш-тиришга йўналтирилган . Дастур “Pentium - IV” компьютерида Windows оператцион тизими бошқарувида бир - бирига тушадиган IBM шахсий компьютерлар учун амалга оширилган.


Россия - Япония алоқалари кучаймоқда\nРоссия ва Япония ядровий соҳада ҳамкорлик қилишга оид шартнома имзолади.\nУшбу шартнома Россия Бош вазири Владимир Путиннинг Токио сафари чоғида имзоланди.\nРосатом ширкати раҳбари Сергей Кириенко сўзларига кўра, имзоланган келишув Япония технологияларини Россияга¸ Россия ядровий ёнилғисини эса Японияга етказиб бериш имконини яратади.\nШунингдек¸ келишувга мувофиқ Россия ва учинчи давлатлар, жумладан, Монголияда уран қазиб олиш ишларини йўлга қўйиш бўйича қўшма корхона ташкил этилади.\nЭнергетика соҳасида ҳам давлатлар ўртасида ҳамкорлик шартномаси имзоланиб, Россия ва Япония ширкатлари Сибирдаги икки йирик нефт конини ўзлаштиришга келишиб олдилар.


ВАТАНПАРВАР - Биринчи Президентимиз ҳамиша қалбимизда!\nБиринчи Президентимиз ҳамиша қалбимизда!\nМамлакатимиз мустақиллиги асосчиси, Ўзбек халқининг фахри, рўйи замин сайқали - Самарқанд фарзанди, Ўзбекистон Республикаси биринчи Президенти Ислом Абдуғаниевич Каримов хотираси бугунги кунда ҳар бир юртдошимиз кўнглининг туб-тубигача сингиб кетган.\nУ инсон хотирасини ёд этиб “Ватанпарвар” ташкилоти Самарқанд вилояти кенгаши жорий йилнинг 26 январь куни бирлашган техника мактабида “Биринчи Президентимиз ҳамиша қалбимизда” мавзусида вилоят кенгаши ва қуйи ташкилот ходимлари иштирокида тадбир ташкил этилди.\nТадбирни Самарқанд вилоят кенгаши раиси, полковник И.Рузиев очиб бериб И.А.Каримовнинг Ўзбекистон Республикаси Қуролли Кучлари ташкил этилишидаги ўрни ҳамда бугунги кунгача босиб ўтган йўлига тўхталиб ўтди.\nШунингдек, биринчи Президентимизнинг ташаббуси билан 1991 йил 23 ноябрда “Ватанпарвар” ташкилоти ташкил этилганлиги ҳам алоҳида таъкидлаб ўтилди.\nВилоят кенгаши раиси ўринбосари М.Усмонов ва Ўзбекистон Ёшлар иттифоқи раиси ўринбосари А.Улуғмуродов эса йиғилганларга кенг аҳоли қатлами, ёшларимиз учун марҳум Президентимизнинг кўрсатган эътибори ҳамда ҳаёт йўли тўғрисида йиғилганларга тўҳталиб ўтди.\nТадбир якунида И.А.Каримовнинг ҳаёт йўлига бағишланган ҳужжатли фильм намойиши бўлиб ўтди.


Покистонда ҳарбийлар ҳалок бўлди\nАфғонистонга чегарадош Мохманд минтақасида йўл четида бомба портлагани оқибатида Покистон хавфсизлик кучларининг тўққиз ходими ҳалок бўлди.\nПортлаш ҳарбийларнинг автомобил карвони Ғаллони шаҳри яқинидан ўтиб кетаётган пайтда содир этилган. Ҳужум пайтида бир ўткинчи ҳам нобуд бўлган.\nАйни пайтда Покистон расмийлари Мохманд минтақасидаги хавфсизлик постига жангарилар ҳужум қилгани оқибатида яна икки аскар ҳалок бўлганини билдирмоқдалар.\nМохманд Покистон армияси жангари гуруҳларга қарши кенг кўламли амалиётлар олиб борилаётган Жанубий Вазиристон вилоятидан 200 километр шимол томонда жойлашаган.